Kukan: Neće biti usporavanja evrointegracije Zapadnog Balkana zbog Bregzita\nKukan za RSE: Slovačka za pun zamah evrointegracija Srbije\nEduard Kukan, poslanik Evropskog parlamenta i član grupe "Prijatelji Srbije" koji su posetili Srbiju, u intervjuu za RSE kaže da će Slovačka, koja u narednih šest meseci predsedava Evropskom unijom, učiniti sve da da pun zamah evropskim integracijama Srbije i drugih zemalja Zapadnog Balkana. Bregzit, uveren je on, neće usporiti proces pridruživanja zapadnobalkanskim zemalja Evropskoj uniji jer su to dva paralelna procesa koja ne utiču jedan na drugi.\nRSE: Bregzit je očigledno bacio senku na početak slovačkog predsedavanja Evropskom unijom. Kako će to po vašem mišljenju oblikovati budućnost Evropske unije? Je li to početak njene krize ili pak dubokih reformi koje će uslediti?\nKukan: Ne mislim da će Bregzit označiti krizu Evropske unije jer je debata o tome kako Uniju učiniti efikasnijom počela i pre Bregzita. Odluka o izlasku Britanije iz Unije nas je, otvoreno ću reći, vrlo neprijatno iznenadila, ali ja sam uveren da će Bregzit zapravo ubrzati debatu o reformama same Evropske unije koje će voditi njenom boljem funkcionisanju. To je neophodno kako bi se Unija učinila privlačnijom građanima, koji su, hajde da to otvoreno kažemo, izgubili dosta poverenja u nju. Mislim, dakle, da treba da iskoristimo Bregzit u svoju korist, da učinimo da klub od 27 zemalja-članica Evropske unije funkcioniše mnogo bolje nego do sada.\nRSE: Ne mali broj analitičara, kako zapadnih, tako i lokalnih, strahuje da će Bregzit dovesti do usporavanja procesa evrointegracija zemalja na Zapadnom Balkanu. Da li su njihovi strahovi opravdani?\nKukan: Ne verujem da će doći do usporavanja procesa proširanja zemalja Zapadnog Balkana. Bregzit i proces proširenja EU ne idu po istom koloseku, to su dva potpuno odvojena, dva paralelna, procesa i zato ne verujem da će šteta po Balkan biti velika zbog Bregzita. Uz to, slovačko predsedavanje biće garant da proces proširenja Evropske unije na Zapadni Balkan neće biti gurnut na sporedni kolosek.\nEduard Kukan u razgovoru sa novinarkom RSE Brankom Trivić, Beograd, 9. juli 2016.\nRSE: Lepe su to reči, ali ako će najveći deo energije Evropske unije biti usmeren na proces izlaska Britanije, što može potrajati i dve godine, koliko će energije ostati za Zapadni Balkan?\nKukan: Ostaće dovoljno energije za region. U smislu praktičnih koraka, pregovore Evorpske unije koji se tiču Bregzita predvodiće gospodin Donald Tusk, predsednik Evropskog saveta, dok se Slovačka kao predsedavajuća zemlja neće mnogo angažovati u tom procesu i mi ćemo imati dovoljno energije da se koncentrišemo na proces proširenja EU.\nAli, s druge strane, fer bi bilo priznati da će odlazak Velike Britanije, koja je bila snažni pobornik procesa proširenja EU, predstavljati veliki deficit i da će se on osetiti. Za razliku od nekih drugih zapadnoevropskih zemalja-članica EU, Velika Britanija je bila država koja je podržavala proces proširenja EU.\nRSE: U Srbiji se antievropski, nacionalistički i populistički, krugovi, vidno raduju izlasku Velike Britanije iz Evropske unije, očekujući da će i druge države-članice slediti taj primer. Da li se i vi pribojavate domino-efekta nakon Bregzita?\nKukan: Znate šta, siguran sam da će Bregzit motivisati i dati inspiraciju političkim snagama u mnogim evropskim zemljama koje razmišljaju kao pristalice Bregzita u Britaniji – Gregzit, Čekzit itd, ali ne verujem da će ti eventualni procesi u drugim evropskim zemljama rezultirati onim što smo videli u Velikoj Britaniji. Ne želim da zvučim patetično, ali mislim da je Evropska unija najuspešniji projekat u modernoj evropskoj istoriji i mislim da će u nešto dugoročnijoj perspektivi građani to i uvideti.\nRazume se da imam strah od rasta nacionalizma i populizma. Pomenuli ste Srbiju, ali iste te pojave imamo i u Evropskom parlamentu, istu tu vrstu političara imamo i u mnogim zemljama-članicama Evropske unije. Oni su veoma popularni u ovom trenutku kada Evropska unija, suočena sa mnogo problema, nije u najboljem izdanju. Ti populistički političari nude proste odgovore, a narod to voli da čuje.\nVerujem, međutim, da će vreme pokazati da njihovi jednostavni odgovori nisu odgovor na krizu. Dakle, dugoročno, ako budemo radili na reformama Evropske unije i od nje napravili funkcionalniju i efikasniju organizaciju, ako je budemo približili potrebama građana, populisti neće imati šansu da ostvare svoje antievropske ideje.\nRSE: Hoće li Srbija konačno otvoriti poglavlja 23 i 24 19. jula?\nKukan: Mislim da će to biti u ponedeljak, 18. jula. Da, već je spremna međuvladina konferencija i srpska vlada je zvanično obaveštena da će ta konferencija biti održana i poglavlja 23 i 24 biti otvorena. Verujete mi, slovačko predsedništvo neće odugovlačiti proces otvaranja novih poglavlja, neće gubiti dragoceno vreme već će ići onoliko brzo koliko bude realno moguće. Beograd, međutim, ne treba da očekuje da će sad sve krenuti nerealnom brzinom. Dobio sam informaciju da se za otvaranje spremna ili skoro spremna dodatna tri poglavlja, ali od brzine je važnije da ona budu zaista temeljno pripremljena.\nRSE: Kako reagujete na snaženje ruskog propagandnog uticaja u Srbiji u poslednje vreme? Koliko je on vidljiv u Evropskoj uniji?\nKukan: Taj problem je veoma vidljiv u Evropskoj uniji i o tome često razgovaramo sa našim srpskim partnerima. Od njih najčešće dobijamo odgovor da je Rusija Srbiji potrebna u ekonomskoj sferi i ako bi se ti ekonomski odnosi prekinuli da bi to bio veliki problem za Srbiju. Ja vam mogu reći ono što govorimo i našim srpskim kolegama kada o toj temi razgovaramo: Na vama je da odlučite. Ne možete biti najbolji prijatelj Evropske unije i da istovremeno budete i najbolji prijatelj Rusije.\nNaravno, imati prijateljske odnose sa Rusijom nije problem ni za Slovačku, ni za Ameriku, svi imaju poslovne odnose sa Rusijom, to je normalno. Međutim, ako želite da budete član evropskog kluba, morate poštovati pravila tog kluba. Tačno je, vi još niste članica Evropske unije, ali mi očekujemo da oni koji žele da nam se pridruže poštuju naša pravila. Dakle, mi smo zabrinuti zbog toga, ali sa srpske strane smo dobili ubedljiv odgovor da se situacija neće oteti kontroli kad je u pitanju pojačana ruska propagandna kampanja, zajedničke vojne vežbe Srbije sa Rusijom i druge slične aktivnosti.\nPrve posljedice Brexita: Drastičan pad britanske funte


Aplikacija DDOR TERRA ubrzava postupak isplate šteta u poljoprivredi - Sve o osiguranju\n10. marta 2021.\tVesti 435 Pregleda\nDDOR osiguranje je u saradnji sa BioSens institutom razvilo posebnu mobilnu aplikaciju DDOR TERRA koja će poljoprivrednim proizvođačima omogućiti prijavu šteta odmah po neželjenom događaju i to sa njihove njive ili iz voćnjaka. Na ovaj način, postupak procene šteta biće jednostavniji i efikasniji, a proizvođači će brže moći da nastave sa radom. Aplikacija će biti besplatna za sve osiguranike DDOR-a sa polisama koje pokrivaju useve i plodove, i dostupna za preuzimanje na Google Play prodavnici. U osiguranju agro-lanca, u poslednjih 10 godina ovo društvo je isplatilo štete u ukupnom iznosu od 5 milijardi dinara.\n„Verujemo da osiguranje u poljoprivredi omogućava održivost lokalnih malih i srednjih farmi, jer ublažava ekstremne efekte uticaja lošeg vremena na porodična gazdinstva. Prema tome, proces digitalizacije u agrobiznisu može i treba da ima isti uticaj kao što ga ima „industrija 4.0“ u proizvodnoj industriji sa velikim potencijalom za saradnju između države i drugih učesnika tržištu“, rekao je Giorgio Marchegiani, predsednik Izvršnog odbora DDOR osiguranja.\n„Ministarstvo poljoprivrede, šumarstva i vodoprivrede u protekloj godini isplatilo je 28.100 zahteva za podsticaje osiguranja i za to je izdvojeno 1.250.000.000 dinara. U skladu sa Zakonom o podsticajima u poljoprivredi i ruralnom razvoju maksimalna površina na kojoj se može ostvariti povraćaj premije osiguranja je u iznosu od 40% odnosno u maksimalnom iznosu od 70% plaćene premije osiguranja na području Moravičkog, Zlatiborskog, Kolubarskog, Podunavskog i Šumadijskog upravnog okruga, umanjene za iznos poreza. Što se tiče predstojeće sezone i osiguranja u 2021. godini, sva pravila koja su važila prethodne, važe i ove godine. Podsticaji su za osiguranje ratarskih i povrtarskih kultura, voćarskih kultura, vinove loze i hmelja, rasadnika i mladih višegodišnjih zasada pre stupanja na rod kao i podsticaji za osiguranje životinja,“ rekao je Senad Mahmutović, državni sekretar Ministarstva poljoprivrede, šumarstva i vodoprivrede.\nProfesor dr Vladimir Crnojević, direktor Instituta BioSens je rekao da ponirski poduhvat koji su zajednički realizovali DDOR i BioSens ima veliki potencijal da ubrza proces digitalizacije i bude uzor ostalim akterima u oblasti poljoprivrede da hrabrije prihvate izazove koje budućnost donosi.”\nDDOR TERRA je jedinstveno tehnološko rešenje namenjeno svim poljoprivrednim proizvođačima koji od sada mogu da na svom pametnom telefonu imaju pregled svojih aktivnih polisa osiguranja useva i plodova, ali i da brzo i lako prijave štetu na svom polju ili voćnjaku. Aplikacija je razvijena sa Institutom BioSens, evropskim liderom u razvoju agrotehnoloških rešenja i koristi najsavremenije GIS (Geografski informacioni sistem) modele za prijavu i procenu štete upotrebom satelitskih fotografija i naprednih filtera za odabranu parcelu sa osiguranim usevima ili plodovima, te prati njihov rast i napredak do termina za žetvu. Čitav aplikativni sistem obezbeđuje jasniju procenu rizika, a u slučaju štete preciznije kvantifikovanje gubitaka. Na ovaj način, pored brzine i tačnosti, DDOR TERRA ubrzava postupak procene i likvidacije štete.\nPrethodni tekst VIG: u 2020. premija veća od 10 milijardi evra\nSledeći tekst Generali Grupa ostvarila 70,7 milijardi evra premije u 2020.


Sogaz dolazi u Srbiju - : Undefined index: css in /home/osiguraj/public_html/wp-content/plugins/newsletter/includes/controls.php on line 439\nHomeOsiguranjeSogaz dolazi u Srbiju\nSogaz dolazi u Srbiju\nJavno preduzeće “Srbijagas” potpisalo je sa ruskim “Gaspromom” ugovor o osnivanju zajedničke osiguravajuće kompanije “Sogaz” u Srbiji, izjavio je generalni direktor Srbijagasa Dušan Bajatović.\nOn je agenciji Beta kazao da će osnivački kapital nove osiguravajuće kuće biti šest miliona evra, od čega će 2,9 miliona evra izdvojiti Srbijagas, preostalih 3,1 milion ruska strana, koja će biti vlasnik 51 odsto nove osiguravajuće kompanije na srpskom tržištu – Sogaza.\nBajatović je izrazio očekivanje da će u naredne tri do četiri sedmice biti prikupljene sve dozvole za osnivanje Sogaza u Srbiji i da će postati još jedan od učesnika na srpskom tržištu osiguranja.\nKako je precizirao, u ponedeljak će biti upućen zahtev Komisiji za zaštitu konkurencije u Srbiji, a nakon toga i zahtev Narodnoj banci Srbije za dozvolu za rad nove osiguravajuće kompanije.\nSogaz računa na mogućnost Srbije da se priključi Svetskoj trgovinskoj organizaciji (STO) i Evropskoj uniji. Na taj način bi ruska kompanija, preko “Srbijagasa”, dobila slobodniji izlazak na tržišta drugih evropskih zemalja.\nSogaz će u Srbiji tokom prve tri godine biti usredsređen na uspostavljanje kontakata sa srpskim preduzećima, prvenstveno sa onima u kojima učestvuje ruski kapital, kao što su “Naftna industrija Srbije” (NIS), u kojoj ruski “Gaspromnjeft” učestvuje sa 51 odsto, “Jugorosgaz”, podzemno skladište gasa “Banatski dvor” i kompanije koje realizuju izgradnju projekta gasovoda “Južni tok”.\nPoslovanje zajedničkog preduzeća sa stanovništvom Srbije predviđeno je za sledeću etapu njegovog razvoja.\nGrupacija Sogaz posluje na ruskom tržištu od 1993. godine i predstavlja jednog od lidera u oblasti osiguranja u Ruskoj federaciji, a u poslovnoj 2009. godini beleži rast profita od čak 47%.\n“Sogaz Srbija” počinje sa radom\nRuska osiguravajuća kuća stiže u Beograd


Palmer: Sarađivaćemo sa Beogradom i Prištinom u podršci normalizaciji njihovih odnosa | Radio Kosovska Mitrovica\n4. December, 2020 21:10 |\nSjedinjene Države posvećene su partnerstvu sa zemljama Zapadnog Balkana i njihovoj evropskoj perspektivi i taj pristup se neće promeniti, izjavio je danas zamenik pomoćnika američkog državnog sekretara i specijalni predstavnik američke administracije za Balkan Metju Palmer, prenosi Tanjug.\nPalmer je u intervjuu albanskom servisu Glasa Amerike rekao da ne želi da predviđa šta će raditi naredna administracija, ali napominje da on poslednjih 27 godina radi na Zapadnom Balkanu u demokratskim i republikanskim američkim administracijama.\n“Američki pristup regionu bio je dosledan od administracije do administracije, jer su naši interesi dosledni od administracije do administracije. Naša vizija zapadnog Balkana predstavlja skup zemalja koje su u miru jedna sa drugom, sa svojim susedima, država koje su stabilne, prosperitetne i integrisane u evropske i evroatlantske institucije. Tu posebno mislim na NATO i Evropsku uniju”, rekao je Palmer.\n“Bavimo se time iz dana u dan na više nivoa, uključujući i u septembru ovde u Vašingtonu, na najvišem nivou vlade Sjedinjenih Država. Posvećenost partnerstvu sa Srbijom i Kosovom i evropskoj perspektivi obe zemlje neće se promeniti. Mi ćemo sarađivati sa Beogradom i Prištinom u podršci normalizaciji njihovih odnosa i njihovog evropskog puta”, ukazao je Palmer.\nRekao je da se administracije razlikuju, ali da veruje da se osnove američkog pristupa Zapadnom Balkanu, u smislu podrške evropskom putu, članstvu u NATO za one države koje to žele, kao i podršci međusobnoj saradnji zemalja Zapadnog Balkana u suočavanju sa zajedničkim izazovima, poput koronavirusa, neće promeniti.\nOstaćemo pouzdan partner zemljama Zapadnog Balkana i bićemo posvećeni stabilnosti, prosperitetu i miru širom tog regiona”, naglasio je Metju Palmer.


Održana završna vežba pripadnika SAJ-a i Zelenih beretki – Balkanekspresrb.rs\nOdržana završna vežba pripadnika SAJ-a i Zelenih beretki\n25/03/2021 Off By BERB\nMinistar unutrašnjih poslova u Vladi Republike Srbije Aleksandar Vulin i ambasador SAD u Srbiji Entoni Godfri prisustvovali su danas završnoj vežbi pripadnika Specijalne antiterorističke jedinice i Specijalne jedinice Vojske SAD – Zelenih beretki.\nVulin je tom prilikom istakao da pripadnike Specijalne antiterorističke jedinice (SAJ) odlikuje motivisanost, hrabrost i upornost i da su oni spremni u svakom trenutku da zaštite građane i svoju zemlju.\nOn je rekao da naše snage bezbednosti ne zaostaju za svojim kolegama u obučenosti, motivisanosti i hrabrosti, uz ocenu da su ovakve zajedničke obuke značajne jer doprinose povećanju efikasnosti naših snaga.\nGodfri je u ime Vlade SAD čestitao učesnicima vežbe na zajedničkom poslu, podsetivši na to da je ovo šesta zajednička vežba američkih snaga za specijalne operacije i SAJ-a.\nU slučaju terorističkog napada ljudi treba da znaju da pripadnici ove dve jedinice imaju potrebne veštine i znanja da savladaju teroriste i spasu ljude, ukazao je on i poručio da će dve zemlje nastaviti da grade i jačaju odnose u budućnosti.\nSAD i Srbija imaju iste temeljne vrednosti, koje su nam zajedničke sa našim prijateljima širom slobodne i ujedinjene Evrope. Nije suština doneti smrt, već sačuvati život i slobodu, poručio je ambasador.\nKomandant SAJ-a Spasoje Vulević istakao je da je ovom vežbom uspešno završen šesti združeni, zajednički kombinovani trening Zelenih beretki i SAJ-a, koji ima za cilj jačanje zajedničkih kapaciteta u borbi protiv terorizma i drugih bezbednosnih izazova u regionu i šire.\nTrening je bio izuzetno zahtevan i obuhvatao je unapređenje i razmenu standardnih operativnih procedura i upoznavanje sa načinom rada obe jedinice, objasnio je on i iskazao zahvalnost svima koji su učestvovali u organizaciji vežbe.\nPripadnici SAJ-a i Zelenih beretki prikazali su veštine i znanja stečena tokom jednomesečne zajedničke obuke kroz vežbu rešavanja talačke situacije, savladavanja terorista i evakuacije i zbrinjavanja povređenih tokom akcije.\nVlada usvojila set predloga zakona iz oblasti finansija\nPolicija sprečila izdavanje lažne potvrde o vakcinaciji


NA LJETOVANJE OD SREDINE JUNA Grčka je otvorila vrata Srbiji i turistima iz još pet zemalja, a evo gdje će još biti moguće PUTOVATI | Glas Laktaša - Nezavisni online magazin\nNA LJETOVANJE OD SREDINE JUNA Grčka je otvorila vrata Srbiji i turistima iz još pet zemalja, a evo gdje će još biti moguće PUTOVATI\nLAKTAŠI, 21. aprila – Svoje turističke objekte, Grčka koja je jedna od omiljenih destinacija srpskih turista, mogla bi da otvori između 15. juna i 1. jula. Među pet do šest zemalja za čije je turiste ova zemlja spremna da otvori vrata, je i Srbija i to je dobra vest, kaže za “Blic Biznis”, Aleksandar Seničić iz Nacionalne asocijacije turističkih organizacija Srbije (JUTA). To se poklapa i sa ocenama poznavalaca, da putovanja iz Srbije neće biti moguća bar još nekoliko nedelja, otprilike do sredine juna.\n“Verujemo da ćemo deo sezone uspeti da spasemo i putovanjima u Crnu Goru, kao i u Egipat, koji relativno dobro stoji kada je reč o pandemiji korona virusa, a koji je dosta fleksibilno tržište. Ipak, svi planovi su još uvek na “stend-baju” i ne zavise od turističkih agencija, što znači da tur operateri ne mogu u ovom trenutku garantovati precizne datume, iako bi sami voleli da s radom krenu već sutra”, ocenio je Seničić.\n“Ako se otvore granice i ako na graničnim prelazima bude koliko-toliko redovno stanje – pominju se mogući pregledi, dodatna papirologija, a još uvek nije rešeno ni pitanje karantina prilikom odlaska i povratka – nadamo se da ćemo uspeti da spasemo makar deo sezone”, objašnjava Aleksandar Seničić.\n“Austrija bi na leto mogla da dozvoli turistima iz Nemačke i drugih zemalja, u kojima je virus korana pod kontrolom, da posete Austriju. Sloboda putovanja ostaće ograničena u narednim mesecima. Međutim, ako su zemlje uspešne u borbi protiv koronavirusa, poput Nemačke, postoji realna šansa za bilateralne sporazume”, rekla je ministarka turizma Elisabet Koestinger.\n“Za sada stoji taj datum – 15. maj, kao vremenski rok u kome sigurno neće biti putovanja. Za dalje je još neizvesno, mada mislim da je sasvim realno, prema trenutnoj situaciji, da se ovaj svojevrsni moratorijum produži. Što se tiče kongresnog turizma i poslovnih putovanja, sve dok se ne pokrene avio saobraćaj neće se pokrenuti ni ovaj segment, mada će i broj događaja koji se organizuju biti drastično smanjen za naredni period, jer je veliki broj kongresa već otkazan”, objašnjava u razgovoru za “Blic Biznis” jedan od aktera na tržištu kongresnog turizma.\nPrethodni tekstUZROK SMRTI TRUDNICE: Tokom pregleda dobila sepsu koja je bila KOBNA\nSledeći tekstODLIČNE VIJESTI U Banjaluci raste broj oporavljenih građana od virusa korona


Konferencija 'Za bolje obrazovanje - Preuzmi inicijativu' otvorena u Nišu\nKonferencija 'Za bolje obrazovanje – Preuzmi inicijativu' otvorena u Nišu\nBeta 5. juna 2021. 12:50\nKonferencija „Za bolje obrazovanje – Preuzmi inicijativu“, namenjena edukatorima, nastavnicima i aktivistima koji se bave obrazovanjem otvorena je danas u Naučno-tehnološkom parku u Nišu.\nSkup u organizaciji udruženja „Nauči me“ iz Niša okupio je 100 edukatora iz Srbije, a podršku organizaciji pružili su udruženje „Propulsion“ i Američka agencija za medjunarodni razvoj (USAID) u okviru programa „Nova pismenost“, Ministarstvo prosvete, nauke i tehnološkog razvoja, Naučno-tehnološkik park i Obrazovni kreativni centar iz Bora.\nMilan Petrović iz udruženja „Nauči me“ istakao je na otvaranju da je konferencija okupila ljude koji veruju da obrazovanja nema bez kvalitetnih edukatora i bez ljudi koji razmišljaju kako da odu korak dalje od onog što rade.\n„Ovo nije konferencija gde nastavnici razgovaraju sa nastavnicima i mogu da se požale jedni drugima. Ovo je konferencija gde ćete imati priliku da čujete ljude koji obrazovanje promišljaju na drugačiji način i dolaze iz drugačijeg sveta, ali znaju vrednost obrazovanja za jedno društvo“, istakao je Petrović.\nMarina Panić iz udruženja „Nauči me“ je istakla da je konferencija osmišljena kako bi se ključnim akterima formalnog i neformalnog obrazovanja omogućilo da se upoznaju sa znanjima i veštinama 21. veka.\n„Cilj konferencije jeste okupljanje pojedinaca koji izlaze iz tradiocionalnih i formalnih pristupa. Namenjena je onima koji sakupljaju informacije, a ne bodove“, naglasila je Panić.\nMenadžer programa „Nova pismenost“ Goran Zarić rekao je da će tokom konferencije biti podeljene nove informacije i biće reči o novoj pismenosti ili novim pismenostima.\n„Nove pismenosti ne obuhvataju samo medijsku, informacionu, finansijsku i algoritamsku pismenost već mnoge druge veštine koje će pomoći deci, nastavnicima ali i svim gradjanima da se bolje snalaze u svetu u kome živimo“, rekao je Zarić.\n„Lično sam zadovoljan kako smo prevazišli sve izazove tokom godine i više dana i nismo dozvolili da i jedan dan u obrazovanju propustimo“, izjavio je Ružić.\nPrema Ružićevim rečima neki nastavnici i učenici su se brže, a neki sporije hvatali „u koštac“ sa sa digitalizacijom, tako da se pristupilo obukama od kojih se i dalje ne odustaje.\n„Obrazovanje nije nikakav eksperiment i ne smemo se igrati sa tim. Ono je temelj naše budućnosti i naša investicija u našu decu“, rekao je Ružić.\nNa veb stranici uduženja ,“Nauči me“ omogućena je besplatna registracija za učesnike konferencije, druge organizacije i pojedince zainteresovane za unapređivanje obrazovanja.


Protesti protiv GMO danas u Beogradu i Novom Sadu - Ekologija e-magazin : Ekologija e-magazin\nŽeljko Stanković — 24. September 2013.\nProtestni skupovi, na kojima će se tražiti zabrana uzgoja genetski modifikovanih organizama (GMO) u Srbiji – “Zaustavimo GMO u Srbiji”, održaće se danas u Beogradu i Novom Sadu u organizaciji grupe “Gradjani imaju moć”.\nProtesti će se održati na beogradskom Trgu Republike i novosadskom Trgu slobode u 17.30, navodi se u saopštenju i podseća da je do sada 78 lokalnih samouprava u Srbiji usvojilo deklaraciju kojom se na njihovoj teritoriji zabranjuje uzgoj GMO.\nBiće reči i o uzgoju tradicionalne soje u podunavskim drzavama kako bi GM soja bila istisnuta sa tržišta Evrope (DunavSoja inicijativa), organskoj proizvodnji kao alternativi i predlozima za poboljšanje tradicionalne poljoprivrede i revitalizaciju sela.\nOrganizatori ističu da je koncepcija skupa isključivo naučna, a cilj je da se argumentovano i naučnoistraživačkim radovima opovrgnu tvrdnje onih koji hoće GM hranu u Srbiji.\nNajavljeno je da će govoriti profesori sa domaćih fakulteta, predstavnici nevladinih organizacija i asocijacija koje se bave zaštitom životne sredine, organskom proizvodnjom i zaštitom potrošača.\nTags: beogradnovi sadprotestni skupovizaustavimo gmo u srbiji\nNext post Energetska vrteška\nPrevious post Rešenje za plastični otpad u okeanima


BMW predstavio prototipove modela X3 M i X4 M! - Vrele gume\nsep. 10, 2018 u 11:16 am\nNovi redni šestocilindarski agregat\nBavarski proivođač automobila, kompanija BMW, iskoristila je vikend za nama i DTM trku na Nirburgringu kako bi predstavilka prototipove modela X3 M i X4 M.\nDizajnirani kao uvod u serijske modele, ovi prototip automobili opremljeni su sportskim prednjim branicima sa velikim usisnicima za vazduh i rešetkama koje su dizajnirane u obliku pčelinjeg saća. Idući ka zadnjem delu oba modela, tu su i aerodinamični bočni retrovizori kao i aluminijumske felne iza kojih se krije performantni kočioni sistem sa plavim kočionim kleštima.\nMeđutim, zadnji deo oba modela se posebno ističe s obzirom da je tu modifikovan branik kao i izduvni sistem sa četiri izduvne cevi. Oba modela su opremljena i jedinstvenim spojlerima na zadnjem delu.\nBavarci su rešili da još neko vreme za sebe zadrže informacije o specifikacijama, ali je potvrđeno da će oba SUV modela dobiti novo-razvijeni redni šestocilindarski agregat sa M TwinPower Turbo tehnologijom.\nNismo dobili nikakvo pojašnjenje te informacije, ali u ranijim izveštajima se navodilo da će se u oba modela naći trolitarski M TwinPower Turbo šestocilindarski agregat koji će razvijati i do 454 konjskih snaga (338 kW).\nOsim novog agregata, krosoveri će dobiti i M xDrive sistem upravljanja na svim točkovima koji reflektuje onaj sistem koji se nalazi na modelu BMW M5. Iz kompanije navode da on „garantuje maksimalnu trakciju i savršenu raspodelu težine, što rezultira sjajnom upravljivošću i dinamičnom vožnjom“.\nOba modela će dobiti i aktivni M zadnji diferencijal i sportsko vešanje.\nPredstavnici kompanije nisu objavili tačan datum premijere ova dva modela.


Nemanja Đorđević, autor sa Admiral Bet SPORT - Stranica 354 od 365\n"Kavaj će pre u Kliperse nego u Lejkerse kod Lebrona"\nAuthor Nemanja ĐorđevićPosted on 16. septembra 2018. 20:15 16. septembra 2018. 20:09\nJedan od najvećih i najšokantnijih trejdova ovog leta dogodio se na relaciji San Antonio Spars – Toronto Reptors, kada je Kavaj Lenard poslat za Kanadu, dok je u suprotnom smeru...\nistaknuto Košarka Ostalo Reprezentacija\nŠampioni SVEGA – srpski basketaši prvaci Evrope!\nAuthor Nemanja ĐorđevićPosted on 16. septembra 2018. 20:00 16. septembra 2018. 20:20\nBasketaši Srbije postali su prvaci Evrope pobedivši u velikom finalu Letoniju u veoma uzbudljivoj završnici – 19:18. "Orlovi" su tako osvojili jedinu medalju koja im je nedostajala, pa Dušan Domović...\nCrvena zvezda Domaći fudbal Fudbal istaknuto Liga šampiona Međunarodni fudbal\n"Neka Boaći, Marin, Kafu i Čaušić pogode i mrežu Napolija…"\nAuthor Nemanja ĐorđevićPosted on 16. septembra 2018. 19:10 16. septembra 2018. 18:41\nCrvena zvezda demolirala je surdulički Radnik na Marakani (6:0) u osmom kolu Superlige Srbije, a među strelce su se upisala čak četiri igrača koja su stigla u letnjem prelaznom...\nJarmolenko i Arnautović pokorili "Gudison" za prvu pobedu Vest Hema\nAuthor Nemanja ĐorđevićPosted on 16. septembra 2018. 18:55 16. septembra 2018. 19:06\nVest Hem Junajted zabeležio je prvu pobedu u novoj sezoni Premijer lige, pošto je kao gost slavio protiv Evertona na "Gudisonu" – 3:1 (2:1). "Čekićari" su ujedno došli i...\nRaskol između Murinja i Vudvorda ima veze i sa Bonućijem\nAuthor Nemanja ĐorđevićPosted on 14. septembra 2018. 15:45 14. septembra 2018. 15:35\nTokom letnjeg prelaznog roka čekalo se da Mančester junajted dovede proverenog štopera i tako reši goruće probleme u zadnjoj liniji. Međutim, još jednom je u prvi plan izašlo sve...\nĆorić dobio Džonsona za vođstvo Hrvatske u polufinalu Dejvis Kupa\nAuthor Nemanja ĐorđevićPosted on 14. septembra 2018. 15:15 14. septembra 2018. 15:01\nReprezentacija Hrvatske u tenisu povela je u pobedama protiv selekcije Sjedinjenih Američkih Država u polufinalu Dejvis Kupa. Na otvaranju duela u Zadru, Borna Ćorić bio je bolji od Stiva...\nFudbal istaknuto Međunarodni fudbal Reprezentacije Španija\n"Mesi je toliko plakao… Kao da mu je umrla majka"\nAuthor Nemanja ĐorđevićPosted on 14. septembra 2018. 14:30 14. septembra 2018. 14:53\nLionel Mesi važi za jednog od najboljih igrača svih vremena, ali trofejnom kapitenu Barselone ipak nešto nedostaje kako bi mu karijera bila savršena. Osvajač pet "Zlatnih lopti", najbolji strelac...\nTerzićeva najnovija ideja – rušenje Marakane?!\nAuthor Nemanja ĐorđevićPosted on 14. septembra 2018. 13:25 14. septembra 2018. 13:41\nGeneralni direktor Crvene zvezde Zvezdan Terzić rekao je gostujući na televiziji Kopernikus da najbolje rešenje za klub predstavlja rušenje stadiona "Rajko Mitić". Šampion Srbije u dobroj meri renovirao je...\nDomaći fudbal Engleska Fudbal istaknuto Međunarodni fudbal Reprezentacija\nBenitez ne žali što je prodao Mitrovića: Pogledajte statistiku…\nAuthor Nemanja ĐorđevićPosted on 14. septembra 2018. 13:00 14. septembra 2018. 13:16\nRafael Benitez, menadžer Njukasl Junajteda, rekao je u intervjuu za "The Northern Echo" da nije pogrešio kada je odlučio da proda Aleksandra Mitrovića Fulamu. Centarfor srpske reprezentacije proveo je...\n"Možemo da pobedimo Hrvatsku u velikom finalu"\nAuthor Nemanja ĐorđevićPosted on 14. septembra 2018. 12:25 14. septembra 2018. 11:59\nVaterpolo reprezentacija Srbije igraće za plasman u polufinale Svetskog kupa protiv Japana, dok Gavril Subotić veruje da "Delfini" mogu da pobede Hrvatsku u velikom finalu. Možemo sa Hrvatskom da...


Meni: Konfiguracija > Podešavanja > Dolap > Roba\nPortfolio ili klasifikacija robe je hijerarhijska struktura grupa i podgrupa robe po kojoj se artikli svrstavaju u bazi Dolapa. Na osnovu klasifikacije moguće je listanje robe samo određene vrste u okviru lager liste filtriranjem po klasifikatoru robe. Ova lista se dalje može upotrebiti za dobijanje robnih i finansijskih izveštaja o prometu robe, kao i za druge aktivnosti – štampanje etiketa, popis dela lagera itd. Klasifikacija robe nije obavezna, ali u tom slučaju nije moguća pogodnost listanja i sortiranja robe po razvrstanju.\nKod evidentiranja robe ili izmena podataka o robi, klasifikator robe se unosi sa jezička Detalji izborom klasifikatora iz hijerarhijske liste koja je unapred uneta. Ukoliko potrebni klasifikator nije unet može se dodati u listu.\nKlasifikator robe je četvorocifreni broj, ali je podela na tri hijerarhijska nivoa sa sledećim značenjem cifara:\n- G grupa robe\n- P podgrupa robe\n- VV vrsta robe\nCifra grupe ne može biti 0, tako da je moguće imati maksimalno 9 osnovnih grupa robe (od 1 do 9). Svaka grupa može sadržati najviše 10 podgrupa (0 - 9) i svaka podgrupa robe može sadržati do 100 vrsta robe (00 - 99 ). Primer:\n3 Pića grupa\n3.0 Voda podgrupa\n3.1 Sokovi podgrupa\n3.2 Alkoholna pića podgrupa\n3.2.00 Pivo vrsta\n3.2.01 Šampanjska vina vrsta\n3.2.02 Bela vina vrsta\n3.2.03 Crna vina vrsta\n3.2.04 Crvena vina vrsta\n3.2.05 Desertna vina vrsta\nKod unošenja stavki u listu razvrstanja tačke mogu da se kucaju, ali nisu obavezne, tj. klasifikator može da se unosi kao običan četvorocifreni broj.\nArtiklima se dodeljuju klasifikatori trećeg, poslednjeg nivoa hijerarhije – vrsta robe, tj. ne mogu biti svrstani direktno u grupu ili podgrupu.\nIzrada klasifikacije robe može biti zahtevan posao, ali je najbolje to uraditi na samom početku dok još nisu uneti artikli ili dok ih ima sasvim malo. Odlaganjem tog posla za kasnije on se samo uvećava, jer raste broj artikala koje treba klasifikovati, tako da se na kraju nikad i ne uradi. Nije potrebno unapred predvideti sve moguće grupe i podgrupe. Lista razvrstanja se može dopunjavati kako se bude dopunjavao i menjao asortiman robe. U kombinaciji sa opcijom iz podešavanja programa da je klasifikator obavezan obezbeđuje se da svaki artikal koji se uvede u bazu bude svrstan u odgovarajuću kategoriju robe.


RTV\t13.12.2017 06:43\nDačić kaže da se na sastanku ministra zemlja EU i ministara iz zemalja kandidata za članstvo razgovaralo o politici proširenja "u pozitivnom tonu, bez primedbi i skepticizma".\n"Ovo je bio sastanak sa pozitivnom porukom da se priprema strategija proširenja. Za nas je bitno da se priprema strategija pristupanja Srbije i Crne Gore", izjavio je Dačić novinarima posle radnog ručka, organizovanog na marginama Saveta opštih poslova EU u Briselu.\nSrpski šef diplomatije napominje da postoji opasnost da se želi izbeći naglašavanje da su Srbija i Crna Gora lideri u procesu pristupanja EU i da se u okviru nove evropske strategije želi obuhvatiti ceo region "u jednom paketu".\n"To ne bi bilo prihvatljivo za nas, jer naš stav je da svako treba da ide ka EU brzinom koju zaslužuje, odnosno brzinom koja govori o tome koji su kriterijumi već ispunjeni", poručio je Dačić.\nOn je napomenuo da je na današnjem sastanku bilo govora i o tome koliko su građani pozitivno opredeljeni kada se pomenu evrointegracije.\n"Isto kako postoji zamor od proširenja u EU, kod nas postoji zamor od stalnog odlaganja našeg približavanja EU", poručio je šef srpske diplomatije.\nDačić je zaključio da je, pored tih prepreka, politika proširenja dobitna politika sa pozitivnim rezultatima i za EU i za region, pogotovo kada je u pitanju stabilnost Unije i Zapadnog Balkan.\nLegitimna očekivanja Beograda da će najavljena strategija za pristupanje EU jasno prepoznati da je Srbija, uz Crnu Goru, lider u procesu pristupanja\nPotpredsednik Vlade Srbije i ministar spoljnih poslova, Ivica Dačić, poručio je danas u Briselu da je prvi strateški spoljnopolitički prioritet Srbije punopravno članstvo u EU, te da su stoga legitimna očekivanja zvaničnog Beograda da će najavljena strategija za pristupanje EU jasno prepoznati da je Srbija, uz Crnu Goru, lider u procesu pristupanja.\nNada da će tokom bugarskog predsedavanja naš pristupni proces biti uspešno nastavljen\nBeograd u to uložio sav svoj politički kredibilitet


Preduzeća su u obavezi da registruju stvarne vlasnike - Biznis.rs\n4.2.2021 14:45 Autor: Ljiljana Begović 0\nAgencija za privredne registre (APR) omogućila je izdavanje izvoda i potvrda iz Centralne evidencije stvarnih vlasnika u formi elektronskog dokumenta ili u papirnoj formi,...\nAgencija za privredne registre (APR) omogućila je izdavanje izvoda i potvrda iz Centralne evidencije stvarnih vlasnika u formi elektronskog dokumenta ili u papirnoj formi, radi obezbeđivanja transparentnih podataka o stvarnim vlasnicima i olakšavanja poslovanja privrednim subjektima.\nStvarni vlasnik je fizičko lice, koje posredno ili neposredno ima 25 odsto ili više udela, akcija, prava glasa ili drugih prava, na osnovu kojih učestvuje u upravljanju pravnim licem, odnosno učestvuje u kapitalu pravnog lica sa 25 procenata ili više udela.\nTo takođe, može biti osoba koja privrednom društvu posredno obezbeđuje sredstva i po tom osnovu ima pravo da bitno utiče na donošenje odluka organa upravljanja privrednim društvom prilikom odlučivanja o finansiranju i poslovanju.\n„Stvarni vlasnik je fizičko lice koje je osnivač, poverenik, zaštitnik ili lice koje ima dominantan položaj u upravljanju u drugom licu stranog prava, kao i fizičko lice koje je registrovano za zastupanje zadruge, udruženja, fondacije, zadužbine ili ustanove, ako ovlašćeno lice za zastupanje nije prijavilo drugo fizičko lice kao stvarnog vlasnika“, objašnjavaju iz APR.\nZakonom o Centralnoj evidenciji stvarnih vlasnika propisano je da stvarne vlasnike evidentiraju tzv. registrovani subjekti, odnosno pravna lica i drugi subjekti kao što su privredna društva, osim javnih akcionarskih društava, zadruge, ogranci stranih privrednih društava, poslovna udruženja i udruženja (građana), zatim fondacije i zadužbine, ustanove, kao i predstavništva stranih privrednih društava.\nPrijava stvarnih vlasnika je obavezna\nUkoliko firme nisu prijavile stvarne vlasnike Agencija ima obavezu da podnese zahtev za pokretanje prekršajnog postupka protiv registrovanog subjekta za koga utvrdi da nije izvršio evidentiranje podataka o stvarnom vlasniku u skladu sa zakonom.\n„Do sada je APR podneo 1.900 zahteva za pokretanje prekršajnog postupka protiv registrovanih subjekata, osnovanih do datuma uspostavljanja Centralne evidencije, koji nisu evidentirali svoje stvarne vlasnike do 31. januara 2020. godine. Takođe, kontinuirano podnosimo i zahteve za pokretanje prekršajnih prijava protiv registrovanih subjekata (novoosnovanih) koji nisu evidentirali stvarne vlasnike u roku od 15 dana od dana osnivanja“, navode za naš portal iz APR.\nZakonom o centralnoj evidenciji stvarnih vlasnika propisano je da i drugi nadležni državni organi, koji vrše nadzor i kontrolu, proveravaju da li registrovani imaju evidentirane tačne podatke u Centralnoj evidenciji, kao i da li čuvaju dokumenta na osnovu kojih su evidentirali svoje stvarne vlasnike.\nUkoliko utvrde da podaci nisu tačni, ili da registrovani subjekti nemaju sva dokumenta na osnovu kojih su evidentirali podatke o stvarnim vlasnicima, ti nadležni organi su, takođe, u obavezi da podnesu zahtev za pokretanje prekršajnog postupka.\nRegistracija stvranih vlasnika omogućava sprečavanje pranja novca\nCentralna evidencija stvarnih vlasnika je elektronska, javna, jedinstvena, centralna, elektronska baza podataka o fizičkim licima koja su stvarni vlasnici registrovanog subjekta.\n„Ona je veoma važan pomoćni alat koji omogućava efikasnije sprovođenje nacionalnog sistema otkrivanja i sprečavanja pranja novca i finansiranja terorizma, na osnovu koga država obezbeđuje tačne i ažurne informacije o stvarnim vlasnicima pravnih lica“, kažu za Biznis.rs iz Agencije za privredne registre.\nTakođe, uspostavljanje registra je bilo deo aktivnosti koje je naša država sprovela kako bi uskladila domaće sa evropskim zakonodavstvom u ovoj oblasti, u skladu sa preporukama Komiteta Manival.\nIz APR naglašavaju da se putem Centralne evidencije obezbeđuje javnost i dostupnost podataka o stvarnim vlasnicima pravnih lica, bez dokazivanja pravnog interesa, s obzirom da se, odmah po evidentiranju, podaci objavljuju na internet stranici Agencije.\nAGENCIJA ZA PRIVREDNE REGISTRE POSLOVANJE PREDUZEĆA REGISTRACIJA


BAKSUZAN: Vidić dobije crveni kad ugleda Toresa!\nNemanju i dalje proganja Španac\n21.01.2014. 02:25h 22:20h\nViše od statistike: Srbin protiv Čelsija peti put isključen u ligi, a svaki put za rivala imao El Ninja\nBaksuzan mu Tores!Od dolaska Fernanda Toresa na Ostrvo, prokletstvo ne prestaje da proganja kapitena Mančester junajteda Nemanju Vidića, koji je preksinoć zaradio peto isključenje u Premijer ligi, a svaki put je Srbin dobijao crveni karton kad se s druge strane terena nalazio reprezentativac Španije!Bivši kapiten nacionalnog tima Srbije već osam godina je na Old Trafordu, gde važi za jednog od najboljih, ali najmanje grubih štopera u Engleskoj. Međutim, kad na terenu ugleda Toresa, Nemanji se očito pomuti um i skoro svaki put zaradi isključenje u duelima protiv El Ninjovih klubova.Počelo septembra 2008.Sve je počelo 13. septembra 2008, kad je Junajted gostovao na Enfildu, a Vidić zbog dva faula nad Špancem zaradio svoje prvo isključenje. Srbin je dobijao crvene kartone i u sledeća dva prvenstvena meča između istih rivala, a jedina razlika je bila u tome što je isključenja zaradio prekršajima nad Džerardom i Kajtom. Tadašnji menadžer Junajteda morao je da interveniše, pa ga je posle het-trika crvenih kartona poslao da se odmori u nekoliko duela sa crvenima.Kako mu nikako nije išlo protiv Toresa u Liverpulu, Srbin se ponadao da će prelaskom Španca u Čelsi nestati prokletstvo. Međutim, u martu 2011. godine na Stamford bridžu ponovo su se našli Vidić i Tores, a Nemanja je opet zaradio isključenje, i to u drugom minutu sudijske nadoknade faulom nad Ramiresom.Izmalerisao ga s klupeOd tog poslednjeg duela dvojice fudbalera, Srbina dugo nije bilo na terenu zbog povrede, ali čim se ustalio u postavi Dejvida Mojesa, Junajted je preksinoć morao na Stamford bridž. Činilo se da je Nemanja skinuo prokletstvo jer je Tores sedeo na klupi.Ipak, Murinjova odluka da u poslednjih 10 minuta ubaci u igru El Ninja ispostavila se kobna po Vidića. Srpski štoper je ponovo u sudijskoj nadoknadi dobio crveni karton zbog faula nad Azarom.\nOdavno ga ne voli... Tores i Vidić\nNepisano praviloNJEMU CRVENI, JUNAJTED GUBIMančester junajted izgubio je svaki prvenstveni meč u kome je Nemanja Vidić dobio crveni karton. Navijačima „crvenih đavola“ svakako je najteže pao poraz od Liverpula na Old Trafordu sa čak 4:1 14. marta 2009. godine.Vidić je samo još dva puta u dresu Junajteda doživeo da bude isključen. Nemanja je pocrveneo u finalu FIFA Svetskog prvenstva za klubove kad je laktom udario napadača LDU Kita, ali na njegovu sreću, Mančester je pobedio sa 1:0.\nZbogom, tituloSAD JURIMO LIVERPULKapiten Junajteda misli da će Junajted teško odbraniti titulu i saigračima poručuje da se fokusiraju na neko od prva četiri mesta, koja naredne sezone vode u Ligu šampiona!- Moramo ostati pozitivni, jer protiv Čelsija uopšte nismo odigrali loš meč. Medutim, previše zaostajemo za rivalima. Sad bi trebalo da se koncentrišemo na borbu za neko od prva tri ili četiri mesta i osiguramo LŠ naredne sezone - rekao je Vidić.\nfernando toresNEMANJA VIDIĆcrveni karton


AMD IoT | Tech Lifestyle\nPočetna Broj 168 AMD IoT\n„Internet svega“ će prebaciti fokus sa tehnologije na ideje – ukoliko uspemo u integraciji. Heterogena sistemska arhitektura je korak u tom smeru.\nRačunari i internet sledeće generacije – kombinacija koju nazivam „povezano računarstvo“ – obećavajućeg je potencijala i deo našeg puta ka internetu svega (Internet of Things) u budućnosti. Međutim, pre toga su neophodna ogromna unapređenja u interoperabilnosti i komunikacionim protokolima, zajedničkom procesiranju i programskim interfejsima, kao i alatima za uklanjanje prepreka između raznovrsnih računarskih platformi, uređaja i operativnih sistema.\nUkoliko ne uspemo u ovom naumu, internet svega će biti u najboljem slučaju ozbiljno osujećen. U najgorem, pretvoriće se u „internet vavilonski“.\nInternet svega podrazumeva najširi opseg uređaja, aparata, senzora i predmeta povezanih na internet, kao i njihove virtuelne predstave – „stvari“ koje se kontrolišu, skladište i nadgledaju bežično. Organizacija ABI Research procenjuje da će do kraja decenije preko 30 milijardi uređaja biti bežično povezano na internet. Prema Gartner Grupi, do 2020. godine – za svega šest godina – ukupna vrednost i ekonomska korist od interneta svega iznosiće preko 19 biliona (hiljada milijardi) dolara.\nProblem je sledeći: današnji internet se mahom sastoji od računara i uređaja koji su u potpunosti zavisni od podataka dobijenih i stvorenih od strane ljudi. Ljudi su ti koji pišu dokumenta, grade baze podataka, fotografišu i kače slike na internet. Međutim, u 2020. godini stvari će izgledati gotovo potpuno suprotno, ako je verovati tehnološkom stručnjaku Kevinu Eštonu (koji je i stvorio termin „internet svega“), sa stotinama miliona uređaja povezanih na internet, koji koriste prevashodno informacije potekle od drugih uređaja. U širem smislu, ovo je poznato kao mašinsko-mašinska (M2M) komunikacija, brzo rastući segment na tržištu ugrađenih (embedded) sistema.\nOtkud svi ti povezani uređaji? Uglavnom od industrije i potrošača, sudeći prema nedavnom izveštaju IHS-a.\nEšton tvrdi da će internet svega sledeće generacije imati potencijal da promeni svet, sa čime se slažem. Eliminacijom ljudskih bića kao primarnih stvaralaca i „usmerivača“ informacija, internet svega postaje vrhunski efikasan samoorganizujući entitet koji rukuje čitavom onom gomilom dosadnih, svakodnevnih detalja – omogućavajući ljudima da se koncentrišu na ideje.\nKako bi se ovo dogodilo, pak, komunikacija mora da se odvija na više nivoa, od hardvera koji čini fizičku osnovu interneta svega – govorim o unutrašnjim računarskim delovima unutar svakog uređaja – do komunikacionih protokola i metodologija koje povezuju uređaj sa uređajem, kao i uređaj sa „oblakom“ i nazad.\nDobre vesti su sledeće: ovo se već dešava, najpre na hardverskom frontu. Nova sistemska arhitektura otvorenog računarstva, pod nazivom heterogena sistemska arhitektura (HSA), sa pratećim programskim alatima, dobija na značaju kao industrijski standard sledeće generacije, koji integriše različite vrste mikroprocesora i računarskih elemenata.\nOvakav heterogeni dizajn kombinuje grafiku i računarske endžine kako bi pružio više performanse i bolji vizuelni prikaz sa daleko nižom potrošnjom energije. Ovo mu uspeva zahvaljujući mešanju operacija serijskog procesiranja, konvencionalnih centralnih procesora (CPU), sa mogućnostima paralelnog procesiranja koje pružaju grafički procesori (GPU), kao i zahvaljujući optimizaciji procesora digitalnog signala (DSP) i drugih akceleratora performansi putem deljenog memorijskog pristupa široke propusne moći. Rezultat je znatno veća efikasnost dok različiti računarski elementi nesmetano sarađuju.\nSaša Marinković je šef tehničkog marketinga, odgovaran za identifikaciju i popularizaciju nadolazećih industrijskih trendova i tehnologija ključnih za uspeh AMD-a. Odgovoran je za uspešno lansiranje nekoliko generacija „remetilačkih“ proizvoda (IGP, dGPU, APU) i tehnologija (uključujući HSA). Takođe je vlasnik više patenata, između ostalog i za PowerXpress, tehnologiju implementiranu u većinu današnjih laptopova. Saša se pridružio kompaniji ATI Technologies 1996. godine i došao u AMD prilikom AMD-ove akvizicije ATI-ja. Diplomirao je na Univerzitetu u Torontu, gde je dobio Bachelor diplomu iz elektronskog inženjerstva. Živi u Torontu.\nFondacija koja se bavi heterogenom sistemskom arhitekturom je konzorcijum lidera u računarskoj industriji, uključujući AMD, ARM, Imagination Technologies, LG Electronics, Mediatek, Oracle, Qualcomm, Samsung, Texas Instruments, kao i još 40 kompanija, uz razne akademske institucije, poput američkog Severoistočnog univerziteta. Ova fondacija posvećena je stvaranju ovog efikasnijeg pristupa računarskoj arhitekturi. Uz očigledne prednosti u vidu performansi, još jedan od ključnih atributa ove arhitekture je visok stepen prenosivosti između različitih uređaja. Aplikacije napisane putem HSA alata biće lako prenosive između standardizovanih platformi, pružajući mogućnost za jednoobrazni razvoj gotovo univerzalne kompatibilnosti. Ovo će drastično poboljšati kompatibilnost mnogih aplikacija u okviru interneta svega.\nHSA osobine primetne su u najnovijem APU mikroprocesorskom dizajnu. Koristeći HSA da ujedini različite vrste procesorskih jezgara, uključujući CPU i GPU na istom silicijumskom čipu, AMD je – prvi put u industriji – omogućio sinhronizovano funkcionisanje oba tipa procesora koristeći heterogeno raspoređivanje (hQ), kao i holističko deljenje memorije nasumičnog pristupa i podataka kroz upotrebu uniformnog heterogenog memorijskog pristupa (hUMA). Implementacijom HSA principa, ovi APU-ovi predstavljaju najnapredniju računarsku platformu današnjice, krčeći novi put tehnološkoj industriji.\nHeterogene platforme se u ovom trenutku pojavljuju u svakom domenu računarstva, od računara i servera visokih performansi do štedljivih tableta, mobilnih telefona i ugradnih uređaja. Poboljšanjem procesorske efikasnosti i omogućavanjem novih procesorskih mogućnosti, ovi procesori hrabro koračaju ka sledećoj eri sistemske arhitekture i inovacije. Samim tim predstavljaju fundamentalni korak ka povezivanju pomenutih 30 milijardi uređaja do 2020. godine.\nPrethodni članakBound by Flame


Više od 400.000.000,00 dinara za putnu infrastrukturu opštine Gornji Milanovac\nOpštinsko rukovodstvo opštine Gornji Milanovac ambiciozno planira ulaganja na polju infrastrukture. Opštinska vlast ima konkretne i ozbiljne planove da ove godine u putnu uinfrastrukturu uloži preko 400.000.000,.. dinara. Kako vremenski uslovi to dozvoljavaju , danas je započelo prvo asfaltiranje lokalnog puta u 2019. godini u opštini Gornji Milanvac .Reč je o putu Beršići - Galič koji se asfaltira u dužini od 1km.\n„Plan koji imamo za ovu godinu jeste ambiciozan obzirom da se radi o nešto preko 400.000.000,00 dinara koje ćemo uložiti u asfaltiranje ulica, saobraćajnica u gradu , nekategorisanih puteva, lokalnih puteva i zabeležićemo jedan rekord koji u zadnjih 20 godina sigurno nije urađen na teritoriji opštine Gornji Milanovac“, rekao je predsednik opštine Dejan Kovačević koji je obišao radove na pomenutoj deonici.\nCena radova na ovoj trasi iznose nešto više od 5.800.000,00 dinara a izvođač radova je valjevsko preduzeće.\n„Najviše će se ove godine raditi na gradskom području. Rešili smo da obnovimo i rehabilitujemo sve ulice koje nisu rađene u poslednjih dvadeset do trideset godina. Naravno i preko 100.000.000,00 dinara biće izdvojeno za infrastrukturu po selima za asfaltiranje što lokalnih što nekategorisanih puteva i po našoj dinamici planova mi smo na vreme krenuli“, dodao je Kovačević.


"Mislim da to nije tema koju bi trebalo rešavati na zasedanju Evropskog saveta, jer ćemo se baviti tehničkim pitanjima. Tema su zemlje bez izlaza na more, kojima je potrebno alternativno snabdevanje putem gasovoda, tako da morate da govorite o ulaganju u gasovode i da povećate snabdevanje, a mi ćemo razgovarati o rafinerijama koje moraju da se modernizuju, investicijama i obnovljivoj energiji", rekla je predsednica Evropske komisije.\n"Postoji politički element o kome bi se moglo razgovarati, a to je pitanje koliko je ostalih 26 zemalja članica EU spremno da ulaže u Mađarsku. Ipak, prve i najvažnije poteškoće su tehničke prirode i o tome moramo da razgovaramo", rekla je Fon der Lajen.\n"NE MOŽE BITI RUSKI INTERES DA LJUDI UMIRU OD GLADI" Fon der Lajen: Najvažnije je odblokirati Crno more\nUpitana da li očekuje da će se o tom pitanju razgovarati na predstojećem specijalnom zasedanju Evropskog saveta 30.-31. maja, ona je ponovila: "Ne očekujem to i ne želim da pobuđujem lažna očekivanja".\nNjeni komentari su izrečeni nakon što je premijer Mađarske Viktor Orban obelodanio da neće da razgovara o sankcijama Rusiji na predstojećem specijalnom zasedanju Evropskog saveta 30. i 31. maja u Briselu, iako, kako ocenjuje Politiko, uvođenje sankcija na uvoz ruske nafte predstavlja ključni test kredibiliteta EU.\nUrsula Fon der Lajen Rusija Samit Nafta\nFon der Lajen: Srbija mora da se odluči NA ČIJOJ JE STRANI - da li deli EU vrednosti i odbija rusku invaziju\n"Morate dodatno da ojačate antikorupcijsko zakonodavstvo" Lajen: Mišljenje o kandidaturi Ukrajine do kraja sledeće nedelje\nFon der Lajen stigla u Kijev na razgovore sa Zelenskim, glavna tema - kandidatura Ukrajine za ČLANSTVO U EU\n21:51 VELIKI POŽAR U NOVOM SADU Crni dim na Rumenačkom putu, vatrogasci pokušavaju da obuzdaju stihiju (VIDEO)\n21:51 "ŽIRI ZVEZDA GRANDA NEMA POJMA NIŠTA O POSLU" Bosanac prozvao kolege, pa otkrio da su kandidati NEZAHVALNI: "Prvo smo braća i kumovi, pa se onda ne poznajemo"


Kako je najavljeno Konferencija bi trebalo da bude održana 24. aprila u Beogradu.\nU saopštenju tog sabora se podseća da je Tači, zvani Zmija, osuđen 1997. godine zbog terorističkog delovanja i zločina nad srpskim narodom na Kosovu i Metohiji, a poternica koju je MUP za njim raspisao i dalje je na snazi.\n"Posebno ističemo da su glavni finansijeri Omladinskog odbora za obrazovanje, koji je najavio posetu Tačija za 24. april, Ambasade Amerike i Velike Britanije, Ministarstvo omladine i sporta, Tužilaštvo za ratne zločine, Kancelarija za evropske integracije, Agencija za borbu protiv korupcije i drugi državni fondovi", navodi se u saopštenju.\nSabor osuđuje finansiranje iz državnog budžeta organizacija koje, kako se navodi, podrivaju ustavni poredak Srbije i vređaju dostojanstvo svih njenih građana.\n"Poražavajuća je činjenica da se predstavniku nelegalne secesionističke vlasti pruža gostoprimstvo, čime se na krajnje perfidan način krši državni Ustav, urušava teritorijalni integritet srpske države i pruža legitimitet pravno nepostojećoj državnosti Kosova", poručili su Zavetnici.


ILO: Globalna nezaposlenost 'alarmantna' (SETimes.com)\nILO: Globalna nezaposlenost 'alarmantna' 07/05/2012\nPrema Međunarodnoj organizaciji UN za rad, izgledi za unapređivanje stope nezaposlenosti u kratkom roku su slabi, ali postoje mere koje bi s vremenom mogle da pomognu. Svetla Dimitrova za Southeast European Times iz Sofije -- 7.5.2012. Sve veći broj nezaposlenih u sve većoj meri se oslanja na nadoknade sa biroa za nezaposlene. [Rojters]\nSituacija na globalnom tržištu rada je alarmantna, a očekuje se da će nezaposlenost dostići 202 miliona tokom ove godine, što je 6,1% globalne radne snage, čime se povećava opasnost od socijalnih nereda širom sveta, navodi Međunarodna organizacija za rad (ILO) u svom Izveštaju o radu u svetu za 2012, koji je objavljen prošle nedelje. Eksperti ILO kažu da se kriza sa nezaposlenošću verovatno neće završiti u naredne četiri godine, a to posebno važi za napredne evropske ekonomije. U EU Španija ima najvišu stopu nezaposlenosti, 23,6%, a sledi je Grčka sa 21%, Irska sa 15%, Portugalija sa 14,7%, te Bugarska sa 12,4%. U regionu se nezaposlenost takođe povećala u Hrvatskoj, na Kipru, u Moldaviji i Rumuniji. Čak i u zemljama poput Makedonije i Turske, u kojima je došlo do povećanja broja radnih mesta, stopa nezaposlenosti ostala je ispod svetskog proseka od 60%. U EU je porast nezaposlenosti rezultat prelaska na fiskalnu štednju i teške reforme tržišta rada, kaže ILO. „Štednja nije donela veći ekonomski rast“, rekao je Rejmond Tores, glavni autor izveštaja, prenosi Rojters. „Loše osmišljene reforme tržišta rada … u situacijama krize, često dovode do dodatnog uništenja radnih mesta i vrlo malog broja novih radnih mesta, bar kratkoročno“, dodaje Tores. U izveštaju se navodi da, u cilju osiguranja održivog oporavka zapošljavanja, vlasti moraju da se pozabave sve većom nezaposlenošću mladih, koja muči većinu razvijenih i dve trećine zemalja u razvoju. Nikolaj Velkov, 28-godišnji stanovnik Sofije, sa diplomom iz finansija, možda je tipičan primer mladog stručnjaka. Velkov je ostao bez posla pre godinu dana i poslao je preko 600 primeraka svoje radne biografije potencijalnim poslodavcima, ali bez rezultata. „Imam osećaj da neki oglasi za posao nisu pravi. Uglavnom mi kažu da su već pronašli nekoga. Drugi nude obeshrabrujuće male plate.“ Dugoročna nezaposlenost je još jedno pitanje sa kojim se treba uhvatiti u koštac, jer je preko 36% osoba koje traže posao u razvijenim zemljama bez posla preko 12 meseci. Bugarska, Kipar, Grčka i Rumunija nalaze se među nizom zemalja u kojima se pojava nestandardnog rada povećala. Bugarska bibliotekarka Anna Nikolova, stanovnica Sofije u svojim pedesetim godinama, rekla je za SETimes da je izgubila nadu da će ikada ponovo pronađi redovan posao. „U poslednjih pet godina uspela sam da pronađem samo neke privremene poslove ili sa pola radnog vremena. Radila sam kao pomoćnik u radnji 2009. godine, tri meseca probno. Na kraju tog perioda vlasnik mi je rekao da ne može da priušti da me zadrži, niti da mi da platu za poslednji mesec“, rekla je Nikolova. Investicije su nestabilne, zato što se mala preduzeća u razvijenim zemljama suočavaju sa poteškoćama da dobiju kredit, pa je to povećalo nesigurnost radnih mesta, navodi se u izveštaju. Nastavak mera štednje iz 2011. godine doveo bi do stvaranja samo 0,8 miliona radnih mesta, ali bi pristup povoljniji za zapošljavanje doneo puno bolje rezultate. „Čini se da je porast troškova za javne investicije i socijalne beneficije -- od 1% svake godine -- finansiran većim prihodima od indirektnog oporezivanja, najefikasnija programska kombinacija u smislu stvaranja radnih mesta“, piše u izveštaju. Slični tekstoviLoading\nILO procenjuje da bi se tom merom stvorilo 2,1 milion radnih mesta za godinu dana. Ta mera ne bi rešila problem, kaže Danijel Gros, direktor Centra za studije evropske politike. “Ali, za jugoistočnu Evropu to ima smisla i to je mali doprinos“, rekao je on za SETimes. UN-ova ILO takođe upozorava da se opasnost od socijalnih tenzija povećala prošle godine, jer su ljudi postali nervozniji zbog nepostojanja dobrih radnih mesta. „U 57 od 106 zemalja Indeks socijalnih nemira, napravljen u svrhu ovog izveštaja, povećao se u 2011. u odnosu na 2010. godinu. Evropa, Bliski istok, Severna Afrika i podsaharska Afrika suočeni su sa najvećom opasnošću od socijalnih nemira.“ Ovaj tekst naručio je SETimes.com.


Paunović izgubio na startu Čempionšipa NOVA portal\nPaunović izgubio na startu Čempionšipa\nFudbal Autor:Oliver Mijušković07. avg. 202118:51 > 18:53\nReding, koji sa klupe predvodi Veljko Paunović izgubio je od Stouka u gostima sa 3:2 u okviru prvog kola Čempionšipa.\nStouk je tokom većeg dela utakmice bio konkretniji rival, iako je Reding imao nešto veći posed lopte. Prednost domaćinu doneo je Pauel u 25. minutu, a već u narednom izjednačio je Svift. Nakon samo dva minuta viđen je i treći gol na utakmici, koji je postigao napadač domaćina, Džejkob Braun. U 61. minutu ponovo je izjednačio Reding, preko štopera Mura, a konačan rezultat postavio je Saridž u 85. minutu.\nNadal u krizi: Pominje Noleta, a ne može da veže pobede\nDvedesetogodišnji Srbin, Dejan Tetek, odigrao je petnaestak minuta za Reding. On je prošao Redingovu školu, a prošle godine je prvi put dobio šansu na velikoj sceni, upisavši sedam nastupa za svoj tim.\nPored ove u istom terminu odigrano je još sedam utakmica, a čak na četiri je viđen isti rezultat (1:1). Dueli su igrani između Bristola i novajlije Blekpula, Kardifa i Barnslija, Derbija i Hadersfilda i Kvins Park Rendžersa i Milvola.\nPored Stouka, sigurni na svom terenu bili su Luton i Blekburn, dok je Hal za sada jedini pobedio kao gost. Hal je slavio nad ekipom Prestona i to veoma ubedljivo (1:4), pokazavši namere da se već od početka sezone nametne kao ekipa koja je spremna za elitu.\nPodsetimo, Bornmut i Vest Bromvič Albion su u petak uveče odigrali veoma uzbudljiv duel na otvaranju prvenstva, a konačan rezultat bio je 2:2.\nSrpskog trenera, Slavišu Jokanovića od 21 sat očekuje debitanski nastup na klupi Šefild junajteda i to protiv Birmingema, dok Mitrovićev Fulam svoj meč sa igra u nedelju od 14.30 protiv Midlsbroa.\nBornmut – VBA 2:2 (1:1)\n(Markondes 12, Biling 52 – O’Šej 33, Robinson 67)\nBlekburn – Svonsi 2:1 (1:0)\n(Galager 36, Brereton 47 – Paterson 52)\nBristol siti – Blekpul 1:1 (1:0)\n(Martin 44 – Laveri 90+2)\nKardif – Barnsli 1:1 (0:0)\n(Pak 54- Sibik 69)\nDerbi – Hadersfild 1:1 (1:1)\n(Dejvis 39 – Sar 45)\nLuton – Piterboro 3:0 (1:0)\n(Adebajo 30, Kornik 68, Onjedinma 71)\nPreston – Hal 1:4 (1:1)\n(Ris 8 – Luis Poter 35, Smolvud 62, Magenis 85, Kenon 90+1)\nKvins Park Rendžers – Milvol 1:1 (1:1)\n(Diki 31 – Valas 11)\nStouk – Reding 3:2 (2:1)\n(Pauel 25, Braun 28, Saridž 85 – Svift 26, Mur 61)\nŠefild junajted – Birmingem 21.00\nFulam – Midlsbro 14.30\nKoventri – Notingem Forest 17.30\nČempionšipFK RedingFK Šefild junajtedSlaviša JokanovićVeljko Paunović


Hoćemo sa Vučićem, ali ne i sa Dačićem\nHoćemo sa Vučićem, ali ne i sa Dačićem\nPredsednik Nove demokratske stranke Boris Tadić poručio je danas da se nacionalni i strateški ciljevi njegove stranke i SNS-a ne razlikuju, kao i da je spreman na razgovor o načinu na koji bi se ti ciljevi ostvarili, ali je ponovio da bi za njegovu stranku ulazak u vladu sa socijalistima bio kontraproduktivan.\n– Ključno pitanje danas je način ostvarivanja tih ciljeva i o tome smo spremni da razgovaramo sa SNS-om, a uslov za saradnju je da se o ciljevima složimo. Odabir načina dolaska do cilja danas je ključan za konačan uspeh. To se pre svega odnosi na pitanja ekonomske i socijalne politike, investicionu politiku i način sprovođenja sektorskih reformi ključnih za dalji proces evrointegracija – rekao je Tadić.\n– I dalje stojim pri stavu da SPS ne može ni na koji način da pozitivno doprinese budućoj Vladi Srbije i da je ulazak u vladu sa tom strankom kontraproduktivan. Ukoliko je učešće SPS-a u vladi 2008. godine bilo korisno zbog postizanja istorijskog nacionalnog dogovora o strateškoj orijentaciji Srbije prema članstvu u EU, danas ta stranka ničim ne može doprineti pregovaračkom procesu kojim se ostvaruje taj cilj – rekao je Tadić.


Poslanik Vrhovne rade: Kijev treba da preuzme odgovornost za ubistvo Zaharčenka - Sputnjik Srbija\n13:24 29 Maj 2020\nUdarna vest: Vučić sa Putinom 17. ili 18. juna u Moskvi\n07:25 02.09.2018 (osveženo 08:47 02.09.2018) Preuzmite kraći link\nUkrajina je imala puno pravo da ubije Zaharčenka, kao i druge protivnike kijevskog režima, kazao je Mosijčuk.\n„Potrebno je otvoreno reći da ’teroriste‘ ne likvidira FSB Rusije, već da to činimo mi sami. Nigde se na svetu ne vode pregovori sa ’teroristima‘, ni mi to nećemo raditi… Likvidirale su ga naše specijalne službe“, izjavio je poslanik za televiziju „112 Ukrajina“.\nOn je podsetio da je Zaharčenko bio meta nekoliko atentata i poznato je da ih je pripremala Služba bezbednosti Ukrajine.\nMosijčuk je optužio ukrajinske vlasti da su kukavice jer ne žele otvoreno da priznaju odgovornost za pogibiju šefa DNR.\n13:21 Vučić sa Putinom 17. ili 18. juna u Moskvi\n13:19 Ambasadri Kine i Rusije u Srbiji: Zemlje da prevaziđu neslaganja /video/\n13:10 Čija je zemlja u Republici Srpskoj – Ustavni sud odlučio u korist BiH\n13:05 „Javnim nastupima je nanosio štetu“: Nestoroviću preti gubitak licence\n13:05 Crna Gora otvorila granicu samo za deo Srbije


Evropski parlament: Srbija je na dobrom putu, ali prepreke postoje - Tekstovi\nEvropski parlament: Srbija je na dobrom ...\nEmilija Davidović i Nevena Vasić, stažistkinje Beogradskog centra za bezbednosnu politiku, analizirale su Predlog Rezolucije o Srbiji za 2016. godinu, podnet Evropskom parlamentu početkom ove godine.\nPredlog Rezolucije o Srbiji za 2016. godinu, sastavio je Dejvid Mekalister, izvestilac Evropskog parlamenta (EP) za Srbiju i predstavljen je 9. januara 2017. godine u Briselu. Rezolucija predstavlja mišljenje EP o Izveštaju o napretku Srbije i ističe pozitivne i negativne aspekte procesa evropskih integracija. Pre svega se pozdravlja napredak Srbije i podržava konstruktivan i dobro pripremljen pristup pregovorima. Podseća se da je u prethodnom periodu otvoreno šest poglavlja, među kojima su ključna poglavlja 23 i 24, koja se tiču vladavine prava. Poziva se i na otvaranje poglavlja 26, koje je bilo blokirano od strane Hrvatske. Posebno se pozdravlja napredak koji je ostvaren u oblasti tržišne ekonomije i uspeh u suočavanju sa izazovima migrantske krize, dok sa druge strane u pitanjima spoljne i bezbednosne politike, Srbija se poziva da uskladi svoje stavove sa EU, uključujući i osetljivo pitanje odnosa sa Rusijom. Ovaj predlog rezolucije izazvao je do sada rekordan broj amandmana, čak 325, gde je Hrvatska prednjačila sa 84 podneta amandmana. Rezolucija o Srbiji bi trebalo da bude usvojena sredinom maja, na plenarnom zasedanju Evropskog parlamenta u Strazburu.\nVladavina prava i demokratija\nU predlogu rezolucije se primećuje zabrinutost zbog stanja u oblasti vladavine prava i demokratije, gde se ističe činjenica da nezavisnost sudova nije ostvarena u praksi, zatim govori o manjaku napretka u borbi protiv korupcije i poziva na jasno angažovanje i sprovođenje strategije i akcionog plana. U istom smeru se kreću i zapažanja o radu nezavisnih regulatornih tela, gde se posebno ističe značaj Ombudsmana u obezbeđivanju javnog nadzora i odgovornosti izvršne vlasti i poziva se vlast da pruži političku i administrativnu podršku.\nSa druge strane, pozdravljaju se mere za unapređenje transparentnosti i proces konsultacija u radu Skupštine. Takođe se u pozitivnom svetlu posmatra proces borbe protiv organizovanog kriminala i pozdravlja usvajanje prve “Procene pretnje od teškog i organizovanog kriminala” (SOCTA), međutim bitno je naglasiti i da upućuje kritiku na Izveštaj o napretku za 2016. time što ističe kontroverzna dešavanja u Savamali koja izveštaj zanemaruje i poziva na njihovo brzo razrešenje.\nU oblasti ljudskih i manjinskih prava tekst predloga rezolucije pozdravlja zakonodavni i institucionalni okvir, pozitivno ocenjuje usvajanje akcionog plana za ostvarivanje plana nacionalnih manjina i posebno se pohvaljuje AP Vojvodina i donošenje nove Strategije socijalne inkluzije Roma 2016-2025. Dodaje se da je u daljem napretku u ovoj oblasti neophodno raditi na doslednom sprovođenju zakona širom zemlje.\nBitna zamerka Evropskog parlamenta se tiče nedostatka napretka u oblasti slobode medija i izražavanja. I dalje su prisutne pretnje, nasilje i zastrašivanje novinara, što je zabrinjavajuće i u skladu sa tim se poziva vlast da istraži slučajeve napada, kao i da se učine transparentnim vlasništvo i finansiranje medija.\nBilateralni odnosi Srbije sa zemljama koje su uključene u politiku proširenja EU su ocenjene veoma pozitivno, što je dokazano uključivanjem u razne regionalne inicijative. Srbija se posebno podstiče da nastavi sa unapređenjem dobrih odnosa sa Albanijom, kao i da jača regionalnu saradnju na političkom i socijetalnom nivou, gde dobar primer predstavlja Regionalna kancelarija za saradnju mladih (RYCO). Uvek aktuelno pitanje, proces normalizacije odnosa sa Beograda i Prištine, ide dobrim tokom i strane se ohrabruju da rade na pronalaženju novih oblasti pogodnih za dalju diskusiju. Veliki broj amandmana se odnosio na ovo pitanje, gde se prvenstveno tražilo osnivanje Zajednice srpskih opština.\nU predlogu rezolucije se kao oblast u kojoj Srbija nije pokazala dovoljno saradnje, prepoznaje odnos sa Međunarodnim krivičnim sudom za bivšu Jugoslaviju (ICTY), uz to posebna zabrinutost istaknuta je povodom činjenice da je pozicija Tužioca za ratne zločine upražnjena još od decembra 2015. godine.\nMigracije i azilReforma pravosuđaProces pregovoraDešavanja u EUPravosudna saradnja


Diplomate: Skoplje na putu za pregovore o pristupanju EU, ne i Tirana – Haber.ba\nSjeverna Makedonija će, najvjerovatnije ove godine dobiti podršku Evropske unije (EU) za početak razgovora o članstvu, ali ne i Albanija koja nailazi na protivljenje Francuske, Njemačke i Holandije, izjavile su diplomate u petak.\nAlbanija i Sjeverna Makedonija su se nadale da će im ministri odobriti početak razgovora o članstvu na sastanku naredne sedmice u Luksemburgu čime bi bilo omogućeno da to odobre i lideri bloka 20. i 21. juna.\n“Međutim, nijedna od ovih zemalja neće tada dobiti odobrenje”, izjavile su diplomate i zvaničnici EU, iako je 13 članica, uključujući Italiju i Poljsku, predsjednika Evropskog savjeta Donalda Tuska i Evropska komisija javno pozvali da pregovori zvanično počnu.\nPrema navodima diplomata, postoji dogovor među članicama EU da se odobre pregovori ali samo za Sjevernu Makedoniju koja će ući u NATO naredne godine.\nJedan od višerangiranih zvaničnika EU izjavio je da Sjeverna Makedonija ima šanse za početak pregovora zbog istorijskog rješenja spora sa Grčkom oko imena.\nZvaničnik ističe da to nije slučaj i sa Albanijom, prenosi “Radio Slobodna Evropa”.\nTeme:EU, Luksemburg, pristupni pregovori, Sjeverna Makedonija


"Memorijal Darko Nišavić – Kup malih šampiona" | VAmedia - info portal\n24/06/2015 24/06/2015 Нема коментара на “Memorijal Darko Nišavić – Kup malih šampiona”\nU Zrenjaninu je za vikend u organizaciji R.K."Proleter" održan turnir u rvanju grčko – rimskim stilom "Memorijal Darko Nišavić – Kup malih šampiona", koji predstavlja jedan od najjačih turnira za mladje kategorije u ovom delu Evrope.\nUčešće je uzelo preko 200 takmičara iz Češke, Madjarske, Grčke, Bugarske, Bosne i Hercegovine, Hrvatske i Srbije. Rvački klub "Mladost" nastupio je sa 6 takmičara uzrasta mladjih pionira, a jedini koji je u žestokoj konkurenciji uspeo da dodje do medalje bio je 10-godisnji Bojan Andrić, u kategoriji do 45kg. On je nakon pobede i poraza od tradicionalno neugodnih takmičara iz Kanjiže, u borbi za treće mesto pobedio predstavnika Hrvatske. Antonije Selaković je bio peti, u kategoriji do 57kg, nakon pobede nad predstavnikom obrenovačkog "TENT"-a i poraza od predstavnika Grčke došao je do borbe za medalju,ali je u meču za 3. mesto poražen od predstavnika domaćina iz Zrenjanina. Ostali predstavnici valjevskog kluba nisu uspeli da dodju do borbi za medalje, posto su Luka Ranisavljević, Viktor Lukić i Nenad Janković poraženi u kvalifikacijama u kategoriji do 42kg, kao i Lazar Marinković u kategoriji do 48kg.


Iran pozdravio ruski predlog\nIranski predsednik Mahmud Ahmadinedžad i sekretar Ruskog bezbednosnog saveta Nikolaj Patrušev 16. avgust, 2011.\nIran je pozdravio ruski predlog za oživljavanje razgovora Teherana sa predstavnicima šest svetskih sila o iranskom kontroverznom nuklearnom programu.\nIranski nukleani pregovarač, Said Džalili, rekao je danas medijima da bi ruski plan mogao da bude 'osnova' za nastavak razgovora o nuklearnim aktivnostima. Džalili se ranije danas sastao sa sekretarom ruskog Saveta za nacionalnu bezbednost, Nikolajem Patruševim.\nVisoki ruski funkcioner je doputovao u Teheran danas u cilju diskusija o nuklearnom pitanju.\nRusija pokušava da obnovi pregovore između Irana i zapadnih zemalja, zabrinutih da Teheran pokušava da razvije nuklearno oružje. Prošlog meseca ruski ministar inostranih poslova Sergej Lavrov izneo je predlog u kome se Iran poziva da izađe u susret zabrinutostima nuklearne agencije Ujedinjenih nacija povodom iranskog nuklearnog programa da bi za uzvrat bio nagrađen postepenim ublažavanjem sankcija.\nU odgovor na taj predlog iranski predsednik Mahmud Ahmadinedžad izjavio je da je Iran spreman da preduzme korake u cilju rešenja nuklearnog spora sa zapadnim silama u zamenu za recipročne korake medjunarodne zajednice.


Alibaba Group ulaže 150 milona dolara u eSports – RUR Esports\nAlibaba Group ulaže 150 milona dolara u eSports\nHome - eSports - Alibaba Group ulaže 150 milona dolara u eSports\nBy Sawovsky 27/07/2016\nMarta ove godine iz jedne od najvećih svetskih i kineskih korporacija, Alibaba Group, najavljen je prodor u eSports sa turnirima vrednim oko 3,7 miliona dolara.\nJuče je preduzet drugi korak ka ulasku Alibabe u eSports, najavljenim partnerstvom između International e-Sports Federation (IeSF) i Alibaba Sports Group (Alisports), kada je potpisan ugovor u “ekskluzivnom strateškom partnerstvu”.\nKako je rečeno na konferenciji za medije, obe strane će težiti ka tri zajednička cilja koje žele da postignu za eSports. Cilj obe strane je organizacija turnira na najvišim nivoima koji će biti dostupni kako amaterskim, tako i profesionalnim eSports igačima. Obe strane žele da ulože vreme, resurse i znanje u cilju priznavanja eSports takmičenja kao pravog sporta i stavljanje u rang sa ostalim sportovima.\nNa kraju, obe strane će raditi na snažnjenju novog World Electronic Sports Games (WESG) koji startuje ove godine i čija je uloga da bude naslednik čuvenog WCG-a. IeSF ima iza sebe 7 godina iskustva i razgranatu eSports organizacionu infrastrukturu u 47 zemalja članica, dok će Alibaba uložiti resurse kako bi osigurala podršku za ovaj i ostale zajedničke projekte.\nNa konferenciji je obelodanjeno da će ukupna ulaganja Alibabe u eSports biti oko 1 milijarde juana (što je oko 150 miliona dolara). Ova sredstva će ići za podršku u organizaciji eSports događaja i nagradne fondove (prvi WESG se održava ove zime sa nagradnim fondom od oko 5,5 miliona dolara), ali je cilj u skorijoj budućnosti i da se krene sa izgradnjom specijalnih eSports stadiona širom Kine.\nStarCraft Universe otvorena beta i sinematik\nForced Showdown: Drone Invasion stiže


Master Thesis – Elaboration and Defence | Disaster Risk Management and Fire Safety | Faculty of Technical Sciences | FTN\nDisaster Risk Management and Fire Safety\nSubject: Master Thesis – Elaboration and Defence (06 - URZP01)\nScientific or art field: Upravljanje rizikom od katastrofalnih događaja i požara\nSticanje znanja o načinu, strukturi i formi pisanja izveštaja nakon izvršenih analiza i drugih aktivnosti koje su sprovedene u okviru zadate teme master rada. Izradom master rada studenti stiču iskustvo za pisanje radova u okviru kojih je potrebno opisati problematiku, sprovedene metode i postupke i rezulatate do kojih se došlo. Pored toga, cilj izrade i odbrane diplomskog-master rada je razvijanje sposobnosti kod studenata da rezultate samostalnog rada pripreme u pogodnoj formi javno prezentuju, kao i da odgovaraju na primedbe i pitanja u vezi zadate teme.\nOsposobljavanje studentata za sistematski pristup u rešavanju zadatih problema, spovođenje analiza, primenu stečenih i prihvatanju znanja iz drugih oblasti u cilju iznalaženja rešenja zadatog problema. Samostalno izučavajući i rešavajući zadatke iz oblasti zadate teme, studeni stiču znanja o kompleksnosti i složenosti problema iz oblasti njihove struke. Izradom dmaster rada studenti stiču određena iskustva koja mogu primeniti u praksi prilikom rešavanja problema iz oblasti njihove struke. Pripremom rezultata za javnu odbranu, javnom odbranom i odgovorima na pitanja i primedbe komisije student stiče neophodno iskustvo o načinu na koji u praksi treba prezetnovati rezultate samostalnog ili kolektivnog rada.\nFormira se pojedinačno u skladu sa potrebama i oblašću koja je obuhvaćena zadatom temom master rada. Student u dogovoru sa mentorom sačinjava master rad u pismenoj formi u skladu sa predviđeni pravilima Fakulteta tehničkih nauka. Student priprema i brani pismeni master rad javno u dogovoru sa metrorom i u skladu sa predviđenim pravilima i postupcima.\nTokom izrade master rada, student konsultuje mentora, a po potrebi i druge profesore koji se bave oblašću koja je tema master rada. Student sačinjava master rad i nakon dobijanja saglasnosti od strane komisije za ocenu i odbranu, ukoričene primerke dostavlja komsiji. Odbrana master rada je javna, a student je obavezan da nakon prezentacije usmeno odgovori na postavljena pitanja i primedbe.\ngrupa autora časopisi, diplomski i master radovi drugih autora - Serbian language


Salvini: Ne želimo nesuglasice, ali FR da reši sporna pitanja\nTanjug 7. februara 2019. 17:03\nRIM – Mateo Salvini, potpredsednik vlade Italije, izjavio je danas da vlada Italije ne želi nesuglasice sa Francuskom, dodajući da će se rado sastati sa predsednikom Emanuelom Makronom u cilju razrešenja skorašnjih tenzija između dve zemlje.\nFrancuska je odlučila da povuče svog ambasadora iz Italije na konsultacije, za šta su direktan povod bile „provokacije“ italijanskog vicepremijera Di Maja koji je u utorak na Tviteru objavio da je s poslanikom Pokreta pet zvezdica Alesandrom Di Batistom „skoknuo“ do Francuske kako bi se sastali sa „vođom ‘žutih prsluka’ Kristofom Šalensonom i kandidatima na izborima za Evropski parlament liste RIC Ingrid Levavaser“, preneo je Rojters.\nIz Ke d’Orseja je ovaj njegov potez juče ocenjen kao „neprihvatljiva nova provokacija“.\nReagujući na odluku Francuskih vlasti da povuku ambasadora u Rimu Kristijana Masea zbog „napada bez presedana iz Italije“, Salvini je izjavio da bi želeo da obnovi odnose sa Parizom, ali da Francuska mora prvo da se izjasni povodom tri „osnovna“ pitanja.\nOn je rekao da francuska policija mora da prestane da vraća migrante u Italiju i zaustavi sprovođenje iscrpnih graničnih provera koje usporavaju saobraćaj na granici. Pariz bi takođe morao da preda 15 italijanskih militantnih levičara koji se proteklih nekoliko decenija nalaze u Francuskoj u azilu.


Dodik: Ambasadori pokušavaju da upravljaju zemljama Balkana – mojKontakt portal – Radio Televizija Kontakt\nDodik kaže da namjerava da razgovara sa ambasadorom Velike Britanije o predloženoj rezoluciji o Srebrenici “koja je pokušaj pisanja istorije zasnovanom na netačnim činjenicama”.\n“Velika Britanija to podržava”, rekao je Dodik u intervjuu Politici.\n“Namjeravam veoma oštro da razgovaram s predstavnicima njihove ambasade, ako budem imao priliku. Ja ga neću moliti, ako hoće da razgovaramo, razgovaraćemo, ovde na Balkanu ambasadori pokušavaju da se miješaju u unutrašnje stvari svake zemlje i da budu njihovi upravitelji”, ocenio je on.\nPrema Dodikovim riječima, britanski i drugi zapadni ambasadori pokušavaju da upravljaju Bosnom i Hercegovinom, a ako u tome ne uspijevaju onda krive lokalne političare.\nPredsjednik Srpske je naglasio da je spreman na svaku vrstu konstruktivnog razgovora, ali da njime upravljaju samo njegovi politički stavovi, koji su verifikovani na izborima.\n“Ambasadori su preterano aktivni na unutrašnjem planu i smatram da ne mogu oni da upravljaju zemljom. U BiH je protektorat i novi sistem vladanja nepoznat u svijetu, koji se naziva ambasadorokratija. Ambasadori nekoliko zapadnih zemalja nalaze se petkom i onda odlučuju šta treba da se radi u BiH”, kaže Dodik.\nNa pitanje da li će ove godine otići u Srebrenicu, Dodik je rekao da je već bio tamo i da se poklonio stradalima, da mu je žao svih žrtava bilo da su muslimanske ili srpske, ali da ne želi da bude “deo farse koja se pokušava tamo prodati”.\nPrema njegovim riječima, to nije mjesto odavanja pošte i počasti žrtvama, nego mjesto politikanstva, političke ujdurme i želje da se satanizuje srpski narod i da se kvalifikacijama o navodnom genocidu Srbima nametne kolektivna odgovornost.\n“Možete uskoro očekivati da se nametne kako je srpski narod kolektivno odgovoran za genocid nad muslimanima, jer samo kolektivitet može da napravi takvu vrstu zločina a ne pojedinac. Zato mi ne možemo da uđemo u taj stereotip”, kaže on.\n“Danas kad odete na groblje u Potočarima nećete naći više od 4.500 sahranjenih, što govori o tome da je to bila manipulacija”, rekao je on, a na pitanje šta je sa ostalima, naglašava da ima i živih.\n“Mi smo te podatke provjeravali, zvali te ljude po Švedskoj i oni su se javljali na telefon”, zaključio je predsjednik Srpske.\nSutra prijemni ispit na fakultetima: Više mjesta nego kandidata


Podrška Višegradske grupe lakšoj trgovini Zapadnog Balkana sa EU | Privredna komora Crne Gore\nPrivredne komore zemalja Višegradske grupe (VG4) i Komorskog investicionog foruma Zapadnog Balkana (KIF ZB6) potpisale su 3. novembra 2021. u Budimpešti zajedničku deklaraciju u kojoj se ističe zalaganje da se olakša trgovina kompanija iz našeg regiona sa Evropskom unijom, kroz povezivanje zapadnobalkanskih „zelenih koridora“ sa zelenim trakama EU.\nPrivredne komore Višegradske grupe - Mađarske, Poljske, Slovačke i Češke dale su kroz deklaraciju punu podršku pristupanju šest ekonomija Zapadnog Balkana Evropskoj uniji i integraciji regionalnih privreda u jedinstveno evropsko tržište.\nKomorski investicioni forum apeluje na vlade Višegradske grupe da utiču na omogućavanje lakšeg protoka roba, usluga, ljudi i kapitala između zemalja EU i Zapadnog Balkana. Ponovljen je i zahtev šest privrednih komora regiona Evropskoj uniji da se omogući vizna liberalizacija građanima sa Kosova jer, kako je istaknuto, nema rasta privrede i razvoja malih i srednjih preduzeća dok ljudi ne mogu da putuju i dogovaraju poslove.\nPredstavnici privrednih komora istakli su važnost unapređenja poslovne i investicione klime i razvoja privatnog sektora na zapadnom Balkanu, naglašavajući da je prioritet održivi ekonomski rast, digitalna i zelena transformacija industrije i energetska bezbednosti u skladu sa Zelenom agendom Evropske unije za region.\nPotpisivanje je upriličeno u okviru okruglog stola na temu „Perspektive regionalne saradnje sa aspekta ponovnog ekonomskog otvaranja“, koji je organizovala Mađarska privredna komora, a zatim je uslijedila sjednica Upravnog odbora KIF-a.\nU radu sastanaka, u ime Privredne komore Crne Gore, učestvovali su dr Nina Drakić, v.d. predsjednice i Balša Ćulafić, koordinator za saradnju sa međunarodnim komorskim asocijacijama.\nDrakić je kroz diskusiju apostrofirala značaj inicijative Višegradske četvorke, posebno u segmentu koji je imala tokom pridruživanja njenih članica Evropskoj uniji i NATO savezu.\n- Dostignuća na ovom polju dobar su primjer za nas na Zapadnom Balkanu, posebno komorama. Uspjeh svake od članice V4 na privlačenju investicija iz zapadne Evrope i tehnološki naprednih azijskih zemalja, posebno u proizvodne djelatnosti, znači da je riječ o modelu u kojem treba tražiti smjernice – rekla je Drakić.\nPrema njenim riječima, razmjena iskustva, prenos znanja i razvijanje projekata u više oblasti glavna su polja na kojima V4 i ZB6 mogu sarađivati, kao i u dijelu promocije investicionih potencijala, a u cilju povećanja investicija iz država Višegradske četvorke na ovom području.\nOna je pozvala predstavnike V4 da učestvuju u poslovnom forumu država Centralno evropske inicijative čiji će Privredna komora Crne Gore biti domaćin 2. i 3. decembra u Budvi. Tada će biti organizovana i jubilarna deseta Konferencija o ekonomiji, jedan od najznačajnijh ekonomskih događaja u regionu, sa diskusijama na teme koje su važne za ekonomsku budućnost centralno-evropske regije.


Bevanda i Vuković o poboljšanju uvjeta za domaću privredu - Poslovne novine\nBevanda i Vuković o poboljšanju uvjeta za domaću privredu\nZamjenik predsjedavajućeg Vijeća ministara BiH i ministar finansija i trezora Vjekoslav Bevanda razgovarao je danas s predsjednikom Vanjskotrgovinske komore BiH Vjekoslavom Vukovićem o unapređenju poslovnog ambijenta u BiH i poboljšanju uvjeta za poslovanje domaćih privrednika.\nMinistar Bevanda naglasio je da su nužne reforme u svim segmentima društva kako bi se poboljšali uvjeti rada u poslovnoj zajednici u BiH te da je niz faktora koji na to utječu.\nMinistar Bevanda naglasio je da je vidan napredak u radu Vanjskotrgovinske komore (VTK) BiH što je, svakako, zasluga njenog menadžmenta i savremenih metoda rada u zaštiti i promoviranju domaće privrede.\nS obzirom na to da je ministar Bevanda predjedavajući Upravnoga odbora Uprave za indirektno oporezivanje (UIO) govorilo se o potrebi tijesne saradnje prilikom donošenja novog Zakona o PDV-u, ali i drugih podzakonskih akata koji izravno utječu na domaću privredu.\nVjekoslav Bevanda Vjekoslav Vuković VTK BiH


Google omogućio zahteve za uklanjanje slika maloletnih lica iz Google pretrage\nVesti, 27.10.2021, 11:30 AM\nGoogle je pokrenuo novu bezbednosnu funkciju koja omogućava mlađim od 18 godina da zahtevaju uklanjanje svojih slika iz rezultata Google pretrage. Ova funkcija je prvobitno najavljena u avgustu, zajedno sa novim ograničenjima u vezi ciljanog oglašavanja maloletnih lica, a sada je dostupna svima.\nSvako može započeti proces uklanjanja slika sa stranice Googleovog Centra za pomoć. Podnosioci zahteva će morati da navedu URL-ove slika koje žele da budu uklonjene iz rezultata pretrage, termine za pretragu koji prikazuju te slike, ime i godine maloletnika, svoje ime, kao i to u kakvom je svojstvu podnosilac zahteva - roditelj ili staratelj, na primer.\nKompanija napominje da će ukloniti slike svakog maloletnika osim u slučajevima od javnog interesa ili važnih vesti. Tumačenje toga je nejasno, što se moglo videti u slučajevima kada je primenjivan zakon EU o „pravu na zaborav“.\nTakođe je nejasno da li će kompanija udovoljiti zahtevima ako osoba na slici trenutno ima više od 18 godina. Dakle, ako imate više od 18 godina, iz objašnjenja koje je dao Google, može se zaključiti da nećete moći da tražite uklanjanje vaših slika iz vremena kada ste imali na primer 15 godina. To ograničava efikasnost ovog alata u sprečavanju zloupotrebe ili uznemiravanja, ali verovatno proces verifikacije čini mnogo lakšim. Teško je dokazati koliko godina imate na bilo kojoj fotografiji, za razliku od dokazivanja koliko sada imate godina.\nGoogle takođe naglašava da uklanjanje slike iz rezultata pretrage ne uklanja sliku sa interneta. Kompanija podstiče one koji prolaze kroz proces prijave da direktno kontaktiraju vlasnika sajta. Ipak, u slučajevima kada je to bilo neuspešno, uklanjanje slike iz Google pretrage je bolje nego ne uraditi ništa.\nPored ovih novih opcija za uklanjanje slika maloletnika, Google već nudi druge načine za uklanjanje određene vrste štetnog sadržaja. To uključuje eksplicitne slike koje su nastale bez pristanka, lažnu pornografiju, finansijske ili medicinske informacije i informacije o "doksingu", uključujući kućnu adresu i brojeve telefona.\nGoogle i Apple kažnjeni zbog korišćenja podataka korisnika bez njihove saglasnosti\nItalijansko regulatorno telo za zaštitu konkurencije kaznilo je sa po 10 miliona evra Apple i Google zbog toga što nisu dobili saglasnost korisnika ... Dalje\nIzrael smanjio spisak zemalja koje mogu kupiti softver za nadzor za dve trećine, sa 102 na 37 zemalja\nIzraelska vlada je ograničila listu zemalja kojima izraelske firme mogu prodavati softver za nadzor, čime je lista za izvoz sajber oružja smanjena ... Dalje\nApple tužio proizvođača softvera Pegaz zbog špijuniranja korisnika\nApple je saopštio da je podneo tužbu protiv NSO Grupe i njene matične kompanije Q Cyber Technologies, izraelskih kompanija koje stoje iza moćnog ... Dalje


Univerzitet „Mediteran” Podgorica osnovan je 30. maja 2006. godine u Podgorici, kao prvi privatni univerzitet u Crnoj Gori. Tokom protekle decenije rada stasali smo u eminentnu visokoobrazovnu ustanovu koja svoju nastavno-naučnu djelatnost realizuje kroz devet studijskih programa na osnovnim studijama, deset studijskih programa na specijalističkim, jedanaest na magistarskim i dva studijska programa na doktorskim studijama. Univerzitet je akreditovana i licencirana institucija koju čini šest fakulteta:\nFakultet za turizam “Monenegro Tourism School”\nSvi studijski programi akreditovani su i licencirani u skladu sa pozitivnim propisima Crne Gore. Univerzitet je dobio licencu za rad 31. avgusta 2006. godine, a od tada je tri puta (2008., 2013. i 2019 godine) veoma uspješno prošao proces reakreditacije ustanove i studijskih programa u skladu sa nacionalnim propisima.\nGodine 2014. i 2018. naša ustanova je vrlo uspješno prošla i process eksterne institucionalne evaluaciju (IEP) koji je sprovela Evropska univerzitetska asocijacija (EUA).


"Kako je bilo protiv Zvezde? NOŽEVI, PIŠTOLJI, u svlačionici MUK" (VIDEO) | MONDOBA\nSjecanja 1992 Sampdorija Crvena zvezda\n13. August, 07:17\n"Kako je bilo protiv Zvezde? NOŽEVI, PIŠTOLJI, u svlačionici MUK" (VIDEO) 0 Podijeli Podijeli na facebook Podijeli na twitter Podijeli na viber Pošalji na mail\nAutor Pavle Knežević 08.07.2020. / 15:59\nSeća se Ivano Boneti legendarne utakmice Crvena zvezda - Sampdorija\nNajveći uspeh sporta bivše SFRJ, osvajanje Kupa šampiona Crvene zvezde iz 1991. godine bacilo je u stranu dobrano vreme u kome se sve to dešavalo.\nNaredne sezone, Zveda nije mogla da igra kod kuće zbog sankcija, već je domaće utakmice igrala u Segedinu, Budimpešti i Sofiji, gde je dočekala Sampdoriju u odlučujućoj utakmici.\nNekadašnji igrač Sampdorije Ivano Boneti ispričao je zanimljivo priču sa duela sa Crvenom zvezdom u Kupu šampiona 1992. godine. Ta, odlučujuća utakmica za oba tima, igrana je na neutralnom terenu u Sofiji, jer je u Jugoslaviji u to vreme trajao građanski rat, pa je zbog bezbednosti UEFA prebacila u Bugarsku.\nObe ekipe su se tada borile za prvo mesto u grupi i bila im je potrebna pobeda. Zvezda je povela golom Mihajlovića, a izjednačio je Katanec, da bi potom usledio autogol Maze Vasilijevića i na kraju Manćinijev gol kojim su Italijani došli do pobede i prvog mesta u grupi koje ih je odvelo u finale protiv Barselone.\n"Kada vidim slike terena vraćam se u ta vremena, kao da je bilo juče. Igrao se onaj meč na neutralnom terenu protiv Crvene zvezde, koji smo morali da pobedimo po svaku cenu", prisetio se Boneti, a preneo Kurir.\nCrvena zvezda - Sampdorija 1992.\n"Kada smo napuštali hotel, mogli smo da vidimo noževe i pištolje. Bila je monstruozna atmosfera. U svlačionici nije letela ni muva, bila je grobna tišina. Bio sam blizu Luki Vijaliju, gledali smo se i navlačili štucne. Morali smo nešto da uradimo, ja sam počeo da pevam 'Lotteremo fino alla morte' ('Borićemo se do smrti'), a onda su svi krenuli za mnom, cela svlačionica je pevala", otkrio je italijanski fudbaler.\n"Znamo kakav je bio meč, odmah smo primili gol, ali smo uspeli da postignemo tri, nisam spavao tu noć", podvukao je Boneti.


Libek: Srbija po indeksu ekonomskih sloboda u svetu na 81. mestu - Dijalog.net\nNaslovna Politika Libek: Srbija po indeksu ekonomskih sloboda u svetu na 81. mestu\nLibek: Srbija po indeksu ekonomskih sloboda u svetu na 81. mestu\nBeograd, 12. septembar 2019. – Srbija zauzima 81. mesto na ovogodišnjem Indeksu ekonomskih sloboda u svetu, što je bolji plasman za tri pozicije u odnosu na 2018. godinu.\nSrbija se i dalje nalazi na začelju Evrope i od nje su lošije rangirani samo Crna Gora, BiH, Rusija, Moldavija i Ukrajina, preneo je Libertarijanski klub „Libek“.\nIz te organizacije su ocenili da je trenutni skor Srbije „jako loš“ i da „ukazuje na to da reforme koje se sprovode imaju veoma ograničen domet“.\nUkupan rezultat Srbije na ovogodišnjem Indeksu iznosi 6,89 što je kako se navodi, gotovo istovetno prošlogodišnjem rezultatu od 6,88 i nešto niže od svetskog proseka, pri čemu je najlošije stanje zabeleženo u oblasti vladavine prava.\n„Srbija i dalje ima veoma loše rezultate u oblasti vladavine prava, koja je kamen temeljac tržišne privrede, pre svega su loše ocenjeni nezavisnost sudstva, nepristrasnost u sudskom postupku, te poštovanje imovinskih prava i izvršenje ugovora usled sporih i skupih sudskih procedura. Loš rezultat i dalje je evidentan i u oblasti poslovne regulacije – pored same prirode regulacije koja u pojedinim slučajevima ograničava konkurenciju i kreira rentu za jake interesne grupe bliske vlasti, veliki problem predstavlja i nejednaka primena postojećih pravila i visok nivo korupcije„, ocenio je Libek.\nNavodi se i da čak i u oblastima gde je Srbija relativno visoko kotirana, kao što je sloboda u međunarodnoj trgovini, ostaje niz problema poput činjenice da Srbija još uvek nije članica STO, kao jedina evropska zemlja uz BiH i Belorusiju, dok propisi koji se tiču tehničkih standarda još uvek nisu u skladu sa evropskim pravilima, „a carinska uprava koristi zastarela tehnička rešenja, uz brojne spore procedure“.\n„Imajući u vidu jako loše rezultate Srbije, neophodno je sprovesti dubinske reforme, pre svega u oblasti pravosuđa i poslovne regulacije. Srbija mora da reformiše carinsku i poresku službu, kao i da postane članica STO. Neefikasna preduzeća u državnom vlasništvu treba privatizovati, a ukinuti subvencije osim za poljoprivredu„, naveli su iz Libeka uz podsećanje da su subvencije u Srbiji gotovo više od dva puta više nego u ostalim zemljama.\nNa vrhu liste zemalja po kriterijumu ekonomskih sloboda nalaze se Hong Kong, Singapur, Novi Zeland, Švajcarska, SAD, Irska, Velika Britanija, Kanada, Australija i Mauricijus dok su najlošije rangirane Gvineja Bisao, Kongo, Sirija, Egipat, Angola, Alžir, Sudan, Libija i na začelju liste Venecuela.\nPrethodno VOICE: Tradicija kršenja međunarodnog prava u tuđem interesu\nSledeće Potpisan protokol o umanjenju minimalne naknade za emitere\nVećina Albanaca i Srba na Kosovu podržava međuetničko pomirenje\nPriština, 15. februar 2020. – Većina Albanaca i Srba na Kosovu podržava međuetničko …\nU Srbiji pet miliona građana koristi digitalne servise na mobilnom telefonu\nBeograd, 27. januar 2020. – U Srbiji je u 2019. godini oko pet miliona građana koristilo d…\nTop Tags Evropska unija mladi istraživanje mediji Srbija i Evropska unija Civilno društvo Pravosuđe Društvo vladavina prava lokalna samouprava evropske integracije Evropska komisija Vlada Republike Srbije OCD konkurs


Kobiljski još dve sezone na klupi Radničkog | Ritam Grada - vesti Kragujevac\n- Ritam Grada - Apr 16, 2020\nTrofejni stručnjak, koji je početkom godine preuzeo kormilo Radničkog, uspeo je da u vrlo kratkom vremenskom roku stabilizuje ekipu i izbori sa njom plasman u mini-ligu Superlige Srbije.\nNažalost, epidemija koronavirusa poremetila je dalje takmičarske planove Kragujevčana i igrače poslala na prinudni odmor.\n“Iza mene je jedan dobar period rada u Kragujevcu, tokom koga sam se uverio da Radnički ima sve neophodne uslove za kvalitetan rad. Pritom su nam se i ambicije poklopile, pa smo se na obostrano zadovoljstvo dogovorili da produžimo saradnju na još dve sezone. Mislim da ova ekipa Radničkog ima zavidan igrački kvalitet i da uz dobar rad na treninzima možemo računati na dobre rezultate u narednom periodu”, izjavio je Dragan Kobiljski.\n“Kada je Kobiljski došao u klub krajem januara, prvobitni dogovor bio je da se saradnja produži ukoliko sve bude išlo kako treba. Pošto je ekipa pozitivno reagovala i u potpunosti prihvatila njegov način rada, nije bilo dileme kada je u pitanju produžetak saradnje. Problem je predstavljao samo njegov angažman u reprezentaciji Irana, koja je izborila plasman na Olimpijske igre. Međutim, kako su Igre zvanično odložene, više nije bilo prepreka za produžetak saradnje, pojašnjava Dušan Vulović”, sportski direktor SPD Radnički.\nKako je na teritoriji Republike Srbije još uvek na snazi vanredno stanje i dok traje borba sa koronavirusom, izlišno je pričati o nastavku lige. Svi klubovi su u stalnom kontaktu sa čelnim ljudima Odbojkaškog saveza Srbije, ali se zvanična informacija u vezi sa završetkom sezone može očekivati tek po ukidanju vanrednog stanja.


Ćulum: Za bezbjednost Lavrova brine više od 1.000 policajaca – Zvornik Danas\nNaslovna/VIJESTI/Društvo/Ćulum: Za bezbjednost Lavrova brine više od 1.000 policajaca\nBANJALUKA – Direktor Policije Republike Srpske Darko Ćulum rekao je danas Srni da je Ministarstvo unutrašnjih poslova Srpske preduzelo sve neophodne mjere i angažovalo više od 1.000 policajaca kako bi posjeta ministra inostranih poslova Ruske Federacije Sergeja Lavrova protekla u najboljem redu.\n„Obezbjeđenje ćemo vršiti prema najvišem stepenu, odnosno prvom stepenu. Preduzete su sve potrebne mjere i aktivnosti za nesmetan dolazak i boravak Lavrova u Banjaluci, ali i na području Istočnog Sarajeva“, izjavio je Ćulum.\nPrema njegovim riječima, posjeta Lavrova predstavlja veliki izazov za policiju Srpske, ali nema dileme da će odgovoriti zadatku.\n„Ministarstvo unutrašnjih poslova Republike Srpske ima kapacitete da odgovori ovom zadatku. Angažovali smo policijske službenike za fizičko obezbjeđenje, obezbjeđenje u saobraćaju i operativno obezbjeđenje. Angažovano je više od 1.000 policajaca“, naglasio je Ćulum.\nOn je apelovao da se građani pridržavaju mjera koje je Ministarstvo unutrašnjih poslova propisalo u sklopu obezbjeđenja posjete Lavrova.\n„Pozivam građane na razumijevanje i da poštuju naredbe i zahtjeve policijskih službenika, a pogotovo kada je riječ o restrikcijama i obustavljanju saobraćaja i prolaska na određenim dionicama“, istakao je Ćulum.\nLavrov će danas boraviti u posjeti Sarajevu i Banjaluci gdje će se sastati sa najvišim zvaničnicima i posjetiti mjesto izgradnje srpsko-ruskog hrama i duhovno-kulturnog centra.\ndarko ćulum sergej lavrov


Junker sastavio plan za prekid haosa na granicama EU - 24.10.2015, Sputnik Srbija\nJunker sastavio plan za prekid haosa na granicama EU\nPredsednik Evropske komisije Žan-Klod Junker poslao je spisak od 16 predloga šefovima država EU sa ciljem efikasne saradnje i prekida haosa na granicama... 24.10.2015, Sputnik Srbija\nevropa, vesti, svet, žan-klod junker, evropska unija (eu)\n09:14 24.10.2015 (Osveženo: 12:11 22.06.2016)\n© AFP 2022 / THIERRY CHARLIERPredsednik komisije EU Žan Klod Junker\nPredsednik Evropske komisije Žan-Klod Junker poslao je spisak od 16 predloga šefovima država EU sa ciljem efikasne saradnje i prekida haosa na granicama evropskih država, piše nemački list Špigl.\nStefanović i Ostojić: Migranti dođu i prođu, komšije ostaju\n23 Oktobar 2015, 12:30\n„Politika popustljivosti prema lakom prelasku granica je nedopustiva“, glasi 12 tačka spiska, čiji je glavni zahtev da evropske zemlje prestanu da bez dogovora da šalju svojim susedima na hiljade migranata.\n„Susedi treba da sarađuju, a ne da idu jedni protiv drugih“, nave je Junker.\nŠef Evropske komisije se založio za stvaranje kontakt grupe, čiji članovi će biti predstavnici zemalja EU. Prema planu Junkera, vlade evropskih država treba da izaberu po jednog čoveka za učešće u kontakt grupi, najkasnije 24 časa nakon održavanja nedeljnog samita za migraciju. Stvaranje kontakt gupe će omogućiti da se efikasno razmenjuju informacije o registrovanim migrantima.\nMnogi Evropljani plaše se ulaska Turske u EU\n19 Oktobar 2015, 19:04\nZa stabilizaciju situacije u Sloveniji koja preživaljava teška vremena nakon što je Mađarska zatvorila granicu sa Hrvatskom, Junker je predložio da se do sledeće srede pošalje u tu zemlju dodatnih 400 graničara. Šef evropske komisije se založio za ubrzavanje procesa deportacije izbeglica koji nisu dobile azil.\n„Šefovi država se obavezuju da će povećati mogućnosti svojih zemalja da prihvate one kojima je najpotrebnije, da im pruži krtov nad glavom, hrana, medicinska pomoć, voda i sanitarni uslovi“, kaže se u dokumentu. Junker je dodao da, ako zemlje ne mogu to da urade, moraće da se obrate mehanizmu civilne zaštite EU koji je usmeren na saradnju u oblasti reagovanja na vanredne situacije.\nSpisak predloga koji je sastavio Junker poslat je svim zemljama-učesnicama samita radi preliminarnog upoznavanja. Na samitu će biti reči o svim tačkama i završiće se usvajanje sporazuma.


Sunce u znaku Lava (od 22. jula do 22. avgusta) » Astro portal\nOznake:lavlavoviod 22. jula do 22. avgustaSunce u Lavuznak Lav\nTranzitno Sunce je ulazi u fiksni vatreni zodijački znak Lava. Lavovi imaju jaku snagu volje i samopouzdanja u sebe čega god da se dohvate u životu. Velika hrabrost, neustrašivost i energičnost nagoni ih da ponosno i dostojanstveno koračaju kroz život u želji da svoj život organizuju na dramatičan način skrećući pažnju na sebe svojim uspesima.\nVrlo su ambiciozni i imaju jak nagon ka uspehu, moći i isticanju. Izuzetno su uporni i istrajni u svojim poduhvatima koje u životu preduzimaju. Snažna volja i stabilnost duha su velika motivacija na njihovom putu samoostvarenja.\nDok se Lav kroz život kreće hrabro se boreći da postigne neko centralno i glavno mesto, uvek će biti širokog srca spreman da pomogne drugima veoma velikodušno, otvoreno i iskreno. Srdačno i sa dosta teatralnosti će plemenito izaći u susret svima kojima je pomoć neophodna, pa iz tog razloga često postaju omiljeni među drugima.\nNaglašena želja za vođstvom, sa izuzetno naglašenim autoritetom za druge, Lavove motiviše da kroz život uvek budu u centru pažnje ističući se na teatralan način. Ničega se u životu ne plaše, već ih velika hrabrost i neustrašiva odlučnost da uspeju u životu, postignu veliki položaj i ostvare se, motiviše da se kreću ka sve većim visinama, slavi i ličnom ostvarenju.\nOdlični su organizatori i imaju talenat za rukovođenje na nekoj moćnoj, uglednoj i važnoj funkciji u životu. Oni nikada ne sumnjaju u svoje mogućnosti i ono što su sposobni da postignu. Jednostavno imaju visoko mišljenje o sebi, svojim urođenim vrednostima i ličnom integritetu, često odbijajući da se suoče sa skromnim i običnim.\nVeoma vrednuju i cene sebe i svesni su da zaslužuju najbolje u životu. Baš zbog tog njihovog samouverenog stava, Lavovi skoro uvek u životu postignu ugled, uspeh i samoostvarenje. Usmereni su na priznavanju sopstvenog autoriteta i vole da budu pohvaljeni zbog svojih izuzetnih kvaliteta za koje često u životu budu nagrađeni i popnu se na visok tron.\nZodijački znak Lava zna da vredi zbog svojih kreativnih talenata i sposobnosti da rukovode sa nekih visokih funkcija i položaja. On voli publiku, da bude potapšan po ramenu za neko sopstveno dostignuće i pohvaljen i primi priznanje da je nešto najbolje uradio. Najponosniji je kada uspe da se ostvari, ne odstupajući nikada od svojih principa da zaslužuje najbolje i najkvalitetnije za sebe u životu.\nDostojanstvenog i aristokratskog držanja uvek će ambiciozno i samouvereno da se kroz razne životne situacije i okolnosti povezuju i ostvaruju važne veze sa uspešnim, moćnim, ostvarenim, slavnim i snažnim ljudima. Vole da blistaju i odlučuju se za velike i krupne mogućnosti kroz svoju karijeru i profesiju.\nSposobni su da odlučuju i budu vođe na visokim funkcijama, i dobri su i uspešni kao rukovodioci velikih kompanija. Zodijačkom znaku Lava je izuzetno bitan osećaj stabilnosti, bezbednosti i sigurnosti, a ispunjeni su kada imaju osećaj moći, veličine i ostvarenosti. Oni će život uvek uzeti u svoje ruke, i vladati situacijama i okolnostima na koje budu nailazili u životu.\nČesto žele da dominiraju na svom putu samoostvarenja, a ako im povredite ponos umeju da ispoljavaju gordost, arogantnost, nadmenost i sujetnost. Ako je Sunce u horoskopu ugroženo od malefika, umeju da ispoljavaju uobraženost, hvalisavost, naduvenost i razmetanje na veoma svojeglav način i precenjivanju sopstvenih mogućnosti. Imaju izuzetno naglašenu želju za uživanjima, zadovoljstvima, takmičenjima, hobijima i izražen kreativni talenat.\nLavovi imaju hrabrosti i odvažnosti da se ostvaruju, i realizuju moć i sopstveni integritet, i da organizuju život na način na koji žele i koji će ih učiniti uspešnim i ostvarenim. Poseduju stvaralačke i kreativne ideje i potencijale koje mogu ispoljavati i kroz umetnost, šou biznis, glumu, javnu scenu, kao i na visokim pozicijama i centralnim mestima kao direktori, rukovodioci i slično. Lavovi imaju stila, vole i cene luksuzne stvari sa kojima se ističu i skreću pažnju na sebe.